title: Rafael Leónidas Trujillo

text:
1900-luvun alkuvuosina Yhdysvallat ryhtyi tarkkailemaan Dominikaanisen tasavallan poliittista ja taloudellista kehitystä, kunnes vuonna 1916 Yhdysvaltain merijalkaväki miehitti koko saarivaltion presidentti Woodrow Wilsonin käskystä. Miehityksen aikana yhdysvaltalaiset perustivat kansalliskaartin, jonka tarkoituksena olisi ylläpitää rauhaa ja järjestystä sen jälkeen, kun yhdysvaltalaisjoukot olisivat vetäytyneet Dominikaanisesta tasavallasta. Vuonna 1918 Trujillo liittyi kaartiin ja koska yhdysvaltalaiset pitivät häntä lupaavana sotilaana, vuonna 1921 Trujillo siirrettiin sotilaskouluun upseerikoulutukseen. Trujillo kohosi nopeasti kaartin arvoasteikossa ja vuonna 1922 hänen sotilasarvonsa oli jo kapteeni. Vuonna 1923 hänet nimitettiin ”ensimmäisen piirikunnan tarkastajaksi”.
Trujillon nopea nousu sotilasarvoissa on selitetty sillä, että useimmista dominikaaneista poiketen hän teki vapaaehtoisesti yhteistyötä yhdysvaltalaisten kanssa.


title: Rafael Leónidas Trujillo

text: Kun yhdysvaltalaismiehitys päättyi vuonna 1924, Trujillosta oli tullut everstiluutnantti. Vuonna 1925 hänet ylennettiin everstiksi ja nimitettiin Dominikaanisen tasavallan poliisivoimien päälliköksi. Vuoden 1927 aikoihin yhdysvaltalaisten perustama kansalliskaarti uudelleenjärjestettiin Dominikaanisen tasavallan armeijaksi ja samalla Trujillosta tuli sekä prikaatikenraali että asevoimain päällikkö. Trujillo kuitenkin alkoi salaa suunnitella vallankaappausta ja vuoden 1930 alussa hän muodosti poliittisen liittolaisensa Rafael Estrella Ureñan kanssa salaliiton, jonka tarkoituksena oli syöstä vallasta presidentti Horacio Vasqués. 3. maaliskuuta 1930 Estrella syrjäytti Vasquésin. Koska Trujillo julisti armeijan olevan ”puolueeton”, armeijalla ei ollut valtuuksia puuttua vallankaappaukseen ja palauttaa Vasquésia takaisin valtaan.


title: Rafael Leónidas Trujillo

text: Kun Estrella oli noussut valtaan, julistautunut uudeksi presidentiksi ja luvannut Dominikaanisen tasavallan asukkaille järjestävänsä myöhemmin samana vuonna vapaat vaalit, Trujillo petti liittolaisensa. Hän aloitti väkivaltaisen terrorikampanjan, jossa hänen kannattajansa pahoinpitelivät muita vaaliehdokkaita ja uhkailivat saarivaltion kansalaisia äänestämään Trujilloa. 16. elokuuta 1930 Trujillo valittiin vaaleissa Dominikaanisen tasavallan presidentiksi, joskin hän oli ainoa jäljellä oleva vaaliehdokas.


title: Rafael Leónidas Trujillo

text: Vuoden 1930 loppupuolella pääkaupunki Santo Domingo joutui odottamattoman hurrikaanin raunioittamaksi. Trujillo kustansi kaupungin kärsimien tuhojen korjaukset ja antoi uudelleenrakennetulle Santo Domingolle itsensä mukaan uuden nimen ”Ciudad Trujillo”. Hän myös nimesi Dominikaanisen tasavallan korkeimman vuoren Pico Duarten ”Pico Trujilloksi” ja pystytti itseään esittäviä patsaita ympäri saarivaltiota. Trujillon ympärille sittemmin rakennettiinkin henkilökultti, jossa hänelle annettiin lukuisia mahtipontisia kutsumanimiä, kuten ”Valtion suuri hyväintekijä”, ”Uuden vallan isä”, ”Kaikkien työläisten suojelija” ja ”Kotimaan vapahtaja”. Trujillo jopa antoi määräyksen, että kaikkien koululasten oli aloitettava koulupäivänsä rukoilemalla ”Jumalan, valtion ja Trujillon puolesta”. Trujillo otti itselleen espanjankielisen lempinimen "El Jefe" eli ”päällikkö”, joskin kansan keskuudessa hänet tunnettiin pilkallisella kutsumanimellä "El Chivo" eli ”vuohipukki”.


title: Rafael Leónidas Trujillo

text:
Trujillon hallinnon alaisuudessa Dominikaanisen tasavallan kaikkien aikuisikäisten kansalaisten oli kuuluttava Trujillon johtamaan oikeistopuolueeseen, "Partido Dominicanoon", joka samalla oli saarivaltion ainoa sallittu puolue. Hän myös perusti SIM-nimisen salaisen poliisin, jonka tarkoituksena oli vakoilla, pidättää, vangita ja murhata poliittisia toisinajattelijoita sekä Trujillon hallintoon tyytymättömiä kansalaisia. Hän myös käytti salaista poliisiaan lahjoakseen liikemiehiä ja kontrolloidakseen maan lehdistöä-
Trujillo oli tunnettu erityisen julmista kidutus- ja teloitusmenetelmistään ja hänellä oli tapana paiskata poliittisten vastustajiensa ruumiita Karibianmereen haiden ruoaksi. Trujillo ihaili suuresti Espanjan diktaattori Francisco Francoa ja mallinsi diktatuurinsa Francon mukaan. Hänen poliittinen ideologiansa muistutti fasismia ja hän laillisti hallintonsa uudistamalla Dominikaanisen tasavallan perustuslain.


title: Rafael Leónidas Trujillo

text: Dominikaanisen tasavallan presidenttinä Trujillo laajensi vaikutusvaltaansa ostamalla maassaan toimivia yhtiöitä ja liiketoimia, joten 1950-luvulle mennessä hän omisti miltei jokaisen Dominikaanisen tasavallan yrityksen. Hänestä tuli nopeasti Dominikaanisen tasavallan varakkain asukas ja suurin osa valtion omaisuudesta oli hänen hallussaan. Hänellä oli maassa monopoliasema ja hän omisti muiden muassa meijereitä, teurastamoita, sanomalehtiä sekä kahvi- ja sokeriruokoplantaaseja. Hän nosti Dominikaanisen tasavallan hyvinvointia parantamalla koulutusjärjestelmää ja terveydenhuoltoa sekä laajentamalla viestintäjärjestelmiä ja liikenneyhteyksiä. Hän myös rakennutti uusia satamia ja lentoasemia. Trujillon toimien seurauksena maa koki nopean väestönkasvun, vastasyntyneiden kuolleisuuden laskemisen ja teollisuuden merkittävyyden nousun. Vaurautensa ansiosta hän myös kykeni maksamaan Dominikaanisen tasavallan valtionvelan. Vuonna 1958 tehdyn arvion mukaan Trujillon varallisuus olisi ollut noin 500 000 000 Yhdysvaltain dollaria.


title: Rafael Leónidas Trujillo

text: 2. lokakuuta 1937 Trujillo antoi Dominikaanisen tasavallan armeijalle käskyn teloittaa kaikki saarivaltion haitilaisasukkaat. Määräystä seurasi ympäri maata verilöylyjä, joissa dominikaanisotilaat surmasivat erinäisten arvioiden mukaan noin 10 000–26 000 haitilaista. Useimmat uhreista olivat Trujillon omistamilla sokeriruokoplantaaseilla työskenteleviä haitilaisia työmiehiä, jotka kuitenkin olivat rutiköyhiä ja käytännössä työskentelivät orjan asemassa. Joukkomurha sai sittemmin nimityksen ""El Corte"" eli "leikkaus", sillä useimmat haitilaisista surmattiin machete-puukoilla. Trujillo väitti tapahtuneen olevan oikeutettu kosto Haitille, jota hän oli syyttänyt poliittisten vastustajiensa suojelemisesta. Tapauksen todellisesta motiivista ei ole saatu varmaa tietoa, vaikka joukkomurhan syiksi ollaankin ehdotettu muiden muassa haitilaisten pakolaisten maahanmuuton lopettamista, dominikaanivakoojien paljastumista Haitissa tai sokerin hinnan laskua Joukkomurhan jälkeen Trujillo aloitti aggressiivisen, "antihaitianismo"-nimisen politiikan, jossa Trujillo halusi "valkaista" koko Dominikaanisen tasavallan. "Antihaitianismon" seurauksena Dominikaanisessa tasavallassa levitettiin paljon vihamielistä haitilaisvastaista propagandaa, jonka mukaan dominikaanit olivat "ylempiarvoisempia" kuin haitilaiset.


title: Rafael Leónidas Trujillo

text: Vaikka Trujillo tunnettiinkin Francon ohella Benito Mussolinin ja Adolf Hitlerin ihailijana, 1930-luvun loppupuolella, hän myönsi monille Euroopasta paenneille juutalaisille asuinpaikan Dominikaanisessa tasavallassa. Vuonna 1938 Trujillon presidenttikausi päättyi ja uudeksi presidentiksi valittiin vaaleilla Jacinto Bienvenido Peynado, mutta todellisuudessa Trujillo oli yhä Dominikaanisen tasavallan todellinen johtaja. Trujillo valittiin uudestaan presidentiksi 18. maaliskuuta 1948. Toisen presidenttikautensa aikana, 14. kesäkuuta 1949, pieni ryhmä kotimaastaan karkotettuja dominikaaneja yritti syöstä Trujillon vallasta, mutta heidän yrityksensä epäonnistui Dominikaanisen tasavallan armeijan ja ilmavoimien yhteistyön ansiosta. Trujillo luopui presidenttiydestään vuonna 1952, jolloin uudeksi presidentiksi valittiin hänen Hector-veljensä, mutta hän pysyi kuitenkin Dominikaanisen tasavallan "de facto" johtajana.


title: Rafael Leónidas Trujillo

text: Dominikaaninen tasavalta oli Trujillon johdolla tukenut liittoutuneita toisessa maailmansodassa (1939–1945) ja sodan päätyttyä hän oli alkanut lähestyä Yhdysvaltoja. Kun kylmä sota alkoi, Trujillo nousi Yhdysvaltain suosioon ilmaistuaan antikommunistisia mielipiteitään. Seuraavien vuosien aikana SIM pidätti ja teloitti satoja, mahdollisesti jopa tuhansia, kommunisteiksi epäiltyjä dominikaaneja. Trujillo toivotti yhdysvaltalaiset liikemiehet ja rahoittajat tervetulleiksi Dominikaaniseen tasavaltaan, ja hänestä tulikin pian yksi Latinalaisen Amerikan vaikutusvaltaisimmista antikommunisteista. Yhdysvaltain ulkoministeri Cordell Hullin luonnehdinta Trujillosta ja diktaattorin suhteesta Yhdysvaltoihin oli: ”Hän saattaa olla huoranpenikka, mutta hän on meidän huoranpenikkamme.”


title: Rafael Leónidas Trujillo

text: Kun Fidel Castro nousi valtaan Kuubassa, hän tuki Trujilloa vastustavia vasemmistolaisia dominikaaneja ja 14. kesäkuuta 1959, tasan kymmenen vuotta edellisestä Trujilloa vastaan suunnatusta vallankaappausyrityksestä, dominikaanikapinalliset matkustivat Kuubasta Dominikaaniseen tasavaltaan, mutta heidän vallankaappausyrityksensä epäonnistui kesken maihinnousun ja Dominikaanisen tasavallan ilmavoimien hyökkäyksestä selviytyneet kapinalliset kidutettiin kuoliaaksi läheisessä sotilastukikohdassa.


title: Rafael Leónidas Trujillo

text: Trujillon tunnetuimmat poliittiset vastustajat oli niin sanotut ”Mirabalin siskot”: Patria Mercedes, Maria Argentina Minerva, Antonia Maria Teres ja Bélgica Adela. Siskot olivat kotoisin vauraasta perheestä ja he osallistuivat Trujillon hallintoa vastustavien ryhmittymien toimintaan. Mirabalit pidätettiin ja vangittiin muutamia kertoja, mutta lopulta Trujillo antoi SIM:lle määräyksen murhata siskot. 25. marraskuuta 1960 SIM-agentit onnistuivat tappamaan Patrian, Marian ja Antonian aviomiehineen, mutta vastoin Trujillon odotuksia murha aiheutti suurta kansainvälistä paheksuntaa ja oli lopulta osana Trujillon hallinnon romahtamista. Yhdistyneiden kansakuntien kansainvälistä päivää naisiin kohdistuvan väkivallan lopettamiseksi vietetään Mirabal-siskojen kuolinpäivän muistoksi.


title: Rafael Leónidas Trujillo

text: 1960-luvun lähestyessä Trujillon kansansuosio oli laskussa. Dominikaanisen tasavallan älymystö, katolinen kirkko ja jopa Trujillon pitkäaikainen tukija Yhdysvallat arvostelivat Trujillon diktatuuria ja vaativat häntä lopettamaan hallintonsa laajamittaiset ihmisoikeusrikkomukset. Valtakautensa loppuvuosina Trujillo alkoi kärsiä vainoharhaisuudesta ja Dominikaaninen tasavalta eristäytyi.


title: Rafael Leónidas Trujillo

text: Trujillo yritti kesäkuussa 1960 salamurhauttaa Venezuelan presidentti Rómulo Betancourtin, joka oli hieman aikaisemmin pitänyt häntä jyrkästi arvostelevan puheen. SIM-agenttien järjestämä pommi-isku kuitenkin epäonnistui, ja Betancourtin sijasta siinä kuoli eräs presidentin sotilasneuvonantaja. Salamurhayrityksen seurauksena Yhdysvallat lakkasi tukemasta Dominikaanista tasavaltaa ja katkaisi diplomaattisuhteensa maan kanssa. Samoihin aikoihin Trujillon hallintoon kyllästyneet Dominikaanisen tasavallan rikkaat asukkaat järjestivät salaliiton diktaattorin surmaamiseksi.


title: Rafael Leónidas Trujillo

text: 30. toukokuuta 1961 Trujillo oli ajelemassa omalla autollaan Ciudad Trujillon liepeillä, kun yhtäkkiä hänen henkivartiokaartinsa jäsenet ilmestyivät moottoritielle ja käskivät diktaattoria pysäyttämään autonsa. Kun Trujillo nousi autosta, henkivartijat paljastivat käsiaseensa ja ampuivat Trujilloa viidesti lähietäisyydeltä. Trujillon kuoltua hänen ruumiinsa päältä ajettiin henkivartijoiden autolla, minkä jälkeen salamurhaajat laittoivat ruumiin autonsa tavaratilaan ja lyhyen ajomatkan jälkeen jättivät sen makaamaan Ciudad Trujillon kadulle. Henkivartijat olivat olleet liitossa salaliittolaisten kanssa, ja heidän aseidensa toimituksesta vastasi CIA-yhteyksistään tunnettu yhdysvaltalainen, Dominikaaniseen tasavaltaan asumaan asettunut asekauppias Simon Thomas Stocker. Onkin uskottu, että CIA olisi ollut mukana salaliitossa, sillä Betancourtin salamurhayrityksen jälkeen CIA oli alkanut suunnitella Trujillon syrjäyttämistä ja lähestynyt Trujilloa vastustavia rikkaita dominikaaneja.


title: Rafael Leónidas Trujillo

text: Kun Trujillo oli kuollut, hänen vanhin poikansa Ramfis nousi valtaan heti isänsä kuoleman jälkeisenä päivänä ja esti salaliittolaisten vallankaappausyrityksen, minkä jälkeen useimmat salaliittolaisista paljastettiin ja teloitettiin. Ramfis osoittautui kuitenkin heikoksi hallitsijaksi, ja jo muutaman kuukauden kuluttua isänsä salamurhasta hän joutui pakenemaan maasta, kun Santo Domingossa puhkesi väkivaltaisia mellakoita. Nykyisin Rafael Leónidas Trujillon jälkeläisiä elää maanpaossa Espanjassa, Kanadassa ja Ranskassa. Trujillo itse haudattiin sukulaistensa toiveen mukaisesti Dominikaanisen tasavallan sijasta Pariisin kuuluisalle Père-Lachaisen hautausmaalle.


title: Kai Hyttinen

text: Kai Ahti Rainer "Kuju" Hyttinen (s. 7. tammikuuta 1947 Mikkeli) on suomalainen laulaja, säveltäjä  ja näyttelijä.


title: Kai Hyttinen

text: Kai Hyttisen musiikkiopinnot alkoivat viulutunneilla musiikkiopistossa ja hän soitti kontrabassoa koulun orkesterissa. Myöhemmin instrumentiksi vaihtui kitara.


title: Kai Hyttinen

text:
Vuonna 1964 Hyttinen perusti Sakari Pipatin kanssa lauluduon "The Cones", jossa molemmat soittivat myös kitaraa. Duon koelaulu Fazerilla Toivo Kärjen kuunneltavana ei vielä tärpännyt, mutta vuonna 1966 Kai Hyttinen pääsi soolona levyttämään kappaleen "Tyttö", joka oli käännösversio Beatlesin hitistä "Girl". Ensilevytys oli heti menestys samoin kuin vuoden 1966 käännöskappale "Mustaa" (Rolling Stonesien "Paint it black").
Muita tunnettuja 1960-luvun levytyksiä olivat muun muassa "Käymään vain", "Muistan kesän" ja "Bella ciao".


title: Kai Hyttinen

text: 1970-luvulla syntyi hitti toisensa jälkeen. Menestyneitä kappaleita olivat muun muassa "Tuulen tie", "Flirtaten", "Dirlanda", "Nosta lippu salkoon", "Vie vain", "Tuikku murheeseen", "Naiset"(sailor - girls girls girls), "Olen elänyt vain sulle", "Saanhan olla hän", "Copacabana" ja "Varpunen".


title: Kai Hyttinen

text:
1980-luvulla hitiksi nousi Hyttisen oma sävellys "Kurki" (1985), mutta sen jälkeen levytysrintamalla hiljeni ja Kai Hyttinen laajensi skaalaansa opiskelemalla muun muassa musiikkiteatteria sekä kirkkomusiikkia.
Esiintymisiä on ollut muun muassa musikaaleissa, konserteissa Kaj Chydeniuksen laulujen tulkkina sekä television musiikkisarjassa "Neljän tuulen tiellä". Tunnetuimpia TV-töitä ovat rooli sarjassa "Samaa sukua, eri maata" sekä Salatut elämät jossa hän näytteli Antti Jääskeläistä. Hyttinen esiintyy tv:ssä 2010 Lomaräätälit ohjelmassa. Hyttinen nähdään myös suositussa Lehmän vuosi -sarjassa kunnanlääkäri Jouko Puurtisen roolissa.
Hyttinen on sekä säveltänyt että sanoittanut omaa tuotantoaan.


title: Kai Hyttinen

text: Vuonna 2007 Kai Hyttinen julkaisi albumin "Timo K. Mukan runoja", johon sävellykset ja sovitukset on tehnyt Jari Vanha.


title: Kai Hyttinen

text: Vuonna 2013 Kai Hyttiseltä julkaistiin albumi "Kosketus", jolla kaikki kappaleet ovat Rauno Lehtisen sävellyksiä. Sovitukset ovat Antti Hyvärisen käsialaa. Levyn julkaisi Turun Tähtituotanto Oy fifty-fifty records -levymerkillään.


title: Kai Hyttinen

text: Hyttinen asui ennen Enontekiön Kilpisjärvellä, jossa hän toimi eräoppaana Vihreä Viikuna Oy:ssä. Ortodoksiksi kääntynyt Hyttinen asui Joensuussa ja opiskelee siellä edelleen ortodoksista kirkkomusiikkia. Nykyään hän asuu Orivedellä. Keikkoja Hyttinen tekee edelleen harvakseltaan. Hän näyttelee myös kesäteattereissa ja kaupunginteattereissa.


title: Brett Anderson

text: Brett Lewis Anderson (s. 29. syyskuuta 1967 Haywards Heath, Sussex) on englantilainen laulaja, joka tuli alun perin tunnetuksi 1989 perustetun Suede-yhtyeen keulakuvana.


title: Brett Anderson

text: Andersonin heroiiniongelmat veivät Sueden telakalle 1990-luvun lopussa; kahden tämän jälkeen tehdyn albumin jälkeen Suede hajosi 2003. Andersonilla ja Bernard Butlerilla oli vuonna 2005 lyhytikäinen The Tears -yhtye.


title: Brett Anderson

text: Sueden ensilevystä alkaen Andersonin androgyyninen tyyli ja viittaukset seksuaaliseen suuntautumiseen ovat herättäneet keskustelua brittilehdistössä. Hän teki vuonna 2005 lopun spekuloinnista seksuaalisuudellaan kertomalla olevansa biseksuaali.


title: Brett Anderson

text: Hän julkaisi vuosina 2007 - 2009 kolme sooloalbumia. Suede palasi yhteen 2010. Syksyllä 2011 Anderson julkaisi rokkaavimman albuminsa.


title: Sovintosunnuntai

text: Sovintosunnuntai on viimeinen eli neljäs Suurta paastoa edeltävistä ortodoksiseen kirkkovuoteen kuuluvista ns. valmistusviikkojen sunnuntaista. Sovintosunnuntain ehtoopalvelus aloittaa varsinaisen pääsiäistä edeltävän Suuren Paaston. Jo sitä ennen on asteittain luovuttu ensin kaksi viikkoa aikaisemmin liharuuista ja sitten viikkoa aikaisemmin maitoruuista. Sovintosunnuntaita kutsutaan myös laskiaissunnuntaiksi ja maitopyhälaskuksi, jonka nimi tulee paastoon laskeutumisesta.


title: Kauttua

text: Kauttua on Eurassa Satakunnassa sijaitseva Kauttuan kylään perustetun Kauttuan ruukin ympärille muodostunut tehdasyhdyskunta, joka yhdessä Euran kirkonkylän kanssa muodostavat nykyään pääosan Euran keskustaajamaa.


title: Kauttua

text: Kauttua sijaitsee Säkylän Pyhäjärven pohjoisrannalla Eurajoen varressa, Säkylän Pyhäjärven luusuan luona.


title: Kauttua

text: Kauttualla on liikekeskus, jossa on kauppa, ravintola ja pankki. Lisäksi siellä on muun muassa pallokenttä, karting-rata ja ampumarata.


title: Kauttua

text: Tilastokeskuksen taajamarajauksessa 2011 Kauttua on yhdessä Euran kirkonkylän kanssa osa Euran kirkonkyläksi nimettyä Euran keskustaajamaa, jonka väkiluku oli vuoden 2011 lopussa 6 587 asukasta. Aiemmin se on muodostanut oman tilastollisen taajamansa, joka kuitenkin on sittemmin kasvanut yhteen Euran kirkonkylän taajaman kanssa.


title: Kauttua

text: Noin puolentoista kilometrin päässä Kauttualta sijaitsee Euran lentokenttä. Rauman radalta kulki aikoinaan Kauttualle haararata, joka poistettiin käytöstä vuonna 2009.


title: Kauttua

text: Kauttualla on vuodesta 1908 toiminut alun perin A. Ahlström Osakeyhtiön omistuksessa ollut Kauttuan paperitehdas. Yksi Kauttuan paperitehtaan paperikoneista on nykyään Ahlstrom Tampere Oy:n ja kaksi muuta Jujo Thermal Oy:n omistuksessa. Toinen merkittävä teollisuuslaitos on Amcor Flexibles Finland Oy:n tehdas, joka oli aikanaan myös A. Ahlström Oy:n omistama.


title: Kauttua

text: Kauttualla on historiallinen ruukkialue Kauttuan ruukinpuisto ja Luistarin muinaispuisto. Ruukinpuiston alueella sijaitsevia tärkeitä rakennuksia ja paikkoja ovat muun muassa Tallinmäki, Kauttuan Klubi ja Alvar Aallon suunnittelema Terassitalo. Pyhäjärvi-instituutti sijaitsee aivan Ruukinpuiston kupeessa. Kauttuan ruukki- ja paperitehdasyhdyskunta kuuluu Suomen valtakunnallisesti merkittäviin rakennettuihin kulttuuriympäristöihin.


title: Kauttua

text: Asutusta Kauttualla uskotaan olleen jo 7 000 vuotta sitten.


title: Tom Pöysti

text: Tom Erik Pöysti (s. 14. toukokuuta 1954 Helsinki) on suomalainen näyttelijä, ääninäyttelijä ja puhuja-kouluttaja-sparraaja-valmentaja.


title: Tom Pöysti

text: Julkisuuteen näyttelijänä noussut Pöysti hylkäsi näyttelijäntyön ja ryhtyi puhujaksi. Hänen mieluisimpia puheenaiheitaan ovat henki ja mielekkyys, yhteisöllisyys ja yhteisvastuu, arvot ja arvostaminen sekä mokaamisen ja ristiriitojen välttämättömyys.


title: Tom Pöysti

text: Näyttelijäperheen vesan – Lasse Pöystin ja Birgitta Ulfssonin pojan – oma näyttelijänura käynnistyi varsinaisesti Teatterikorkeakoulussa vuonna 1975. Seuraavat kymmenen vuotta kuluivat teatteri-, elokuva-, televisio- ja radioproduktioissa, pääasiassa kevyissä tai koomisissa rooleissa. Pöysti oli tosin näytellyt ensimmäisen elokuvaroolinsa jo 11-vuotiaana televisioelokuvassa "Osteri ja helmi" vuonna 1965.


title: Tom Pöysti

text:
Pöysti näytteli television viihdesarjoissa, elokuvissa, Uudessa Iloisessa Teatterissa ja myös musikaaleissa (Cats ja Pieni kauhukauppa) sekä "Vääpeli Körmy" -elokuvien vänrikki Nappulana.
Vuonna 1985 julkisuuteen ja näyttelijäntyöhön väsähtänyt Pöysti lähti kiertämään maapalloa. Esiintyjäksi hän palasi 1990-luvun alussa. Vuonna 1995 Pöysti perusti kollegoidensa kanssa Komediateatteri Arenan Helsingin Hakaniemeen.
Henkisesti jälkeenjääneen rikollisen rooli Åke Lindmanin elokuvassa "Harjunpää ja kiusantekijät" (1993) sekä traagisen pankkiryöstäjän rooli Lauri Törhösen elokuvassa "Mannen utan ansikte" (1995) toivat yleisön eteen vakavamman Pöystin. Viimeisessä teatteriroolissaan (2000), Samuel Beckettin "Huomenna hän tulee" -tragikomediassa, hän näytteli ensimmäisen ja samalla ainoan kerran isänsä Lasse Pöystin kanssa. Tämän jälkeen Pöystiä ei ole juurikaan televisiossa eikä teattereissa nähty, mutta ääninäyttelijänä häntä on tämänkin jälkeen vielä kuultu, muun muassa elokuvissa "Röllin sydän", "Nemoa etsimässä" ja "Lehmäjengi".


title: Tom Pöysti

text: Pöysti asuu perheineen Raaseporissa Tammisaaressa ja hän on pitkän linjan lintuharrastaja. Hänen isänsä on näyttelijä Lasse Pöysti ja äitinsä näyttelijä Birgitta Ulfsson (1928–2017). Hänen veljensä Erik Pöysti on ohjaaja.


title: Alexander Wolf

text: Alexander Wolf (s. 21. joulukuuta 1978 Schmalkalden) on saksalainen uransa lopettanut ampumahiihtäjä, joka edusti WSV Oberhof 05 -seuraa.


title: Alexander Wolf

text: Wolf aloitti ampumahiihdon harrastamisen 8-vuotiaana, vuonna 1986, ja sai ensimmäisen maailmancup-voittonsa sprinttikilpailussa Lahdessa kaudella 2002–2003. Hän on voittanut sprintin maailmancup-kilpailun myös Brezno-Osrbliessä kaudella 2005–2006 sekä Pokljukassa kaudella 2006–2007. Lisäksi hän on ollut maailmancupin osakilpailuissa viidesti sekä toinen että kolmas.


title: Alexander Wolf

text: Wolf kilpaili Saksan joukkueessa Salt Lake Cityn ja Torinon olympialaisissa. Östersundin MM-kilpailuissa 2008 hän saavutti uransa ensimmäiset arvokisamitalit sijoittumalla pronssille niin takaa-ajossa kuin viestissäkin, jossa hän hiihti toisen osuuden.


title: Veikko Honkanen

text: Veikko Antero Honkanen (s. 27. joulukuuta 1942 Inari) on suomalainen näyttelijä ja ääninäyttelijä.


title: Veikko Honkanen

text: Honkanen oli kiinnitettynä Kotkan kaupunginteatteriin 1965–1967, Helsingin kaupunginteatteriin 1967–1973, Kotkan kaupunginteatteriin 1973–1975, Helsingin kaupunginteatteriin 1975–1987 ja Suomen kansallisteatteriin vuodesta 1987 vuoteen 2002, jolloin jäi eläkkeelle.


title: Veikko Honkanen

text: Honkanen esitti Yleisradion Radioteatterin suursarjassa "Sinuhe egyptiläinen" Sinuhen roolin. Sarja lähetettiin ensimmäisen kerran vuonna 1982. Antti Einari Halosen ohjaamaa ja Marja Rankkalan dramatisoimaa 22-osaista "Sinuhea" tehtiin kaksi vuotta. Yle Radio 1 esitti sarjan uudestaan vuonna 2005 Waltarin kirjan 60-vuotisjuhlan kunniaksi.


title: Veikko Honkanen

text: Honkanen on myös lukenut kirjoja äänikirjoiksi, lausunut runoja ja esiintynyt lukemattomien piirroselokuvien (muun muassa Leijonakuningas-elokuvan Zazun, Pocahontas-elokuvan kuvernööri Ratcliffen ja Nalle Puh -elokuvien ja tv-sarjojen Ihaa) ja mainosten (muun muassa Dressmannin ja DNA:n mainosten ja Disney-videomainosten) äänenä. Hän on ollut kiinnitettynä Kansallisteatteriin ja esiintyi siellä kevään 2006 Minna Canthin näytelmässä "Papin perhe".


title: Veikko Honkanen

text: Televisiossa Honkanen on esittänyt Salatut elämät -sarjassa Jenni ja Katja Vainion isää Iiroa.


title: Anna Malle

text: Anna Malle (9. syyskuuta 1967 Havana, Illinois – 25. tammikuuta 2006 Las Vegas) oli yhdysvaltalainen pornonäyttelijä. Hän kuoli auto-onnettomuudessa.


title: Anna Malle

text: Anna Malle oli syntyjään nimeltään Anna Hotop. Hänen taustansa oli osin eurooppalainen, osin cherokee. Hän varttui Madisonissa Iowan osavaltiossa ja pyrki elokuva-alalle. Vuosina 1993–2004 hän esiintyi lähes kahdessasadassa pornoelokuvassa. Hän ehti lopettaa elokuvauransa vuonna 2005 ennen kohtalokasta onnettomuuttaan.


title: Amalgaami

text: Amalgaami on elohopean muiden metallien kanssa muodostama metalliseos. Elohopea on myrkyllinen raskasmetalli.


title: Amalgaami

text: Hammaspaikoissa sitä käytetään hopea-amalgaamina, joka sisältää tyypillisesti 50 % elohopeaa (Hg), 35 % hopeaa (Ag) sekä pienempiä määriä kuparia (Cu) ja tinaa (Sn). Osittain on siirrytty muovisiin hammaspaikkoihin, jotka ovat valkoisia toisin kuin amalgaamipaikat. Siirtymisen syynä on erityisesti muovipaikkojen esteettisyys ja aiemmin myös pienten metallielohopeamäärien irtoaminen hammaspaikoista.


title: Amalgaami

text: Elohopealla voidaan liuottaa malmista kultaa ja hopeaa. Elohopea muodostaa malmissa olevan metallin kanssa amalgaamin, joka kerätään talteen. Amalgaami kuumennetaan, jolloin elohopea höyrystyy pois ja jäljelle jää puhdas kulta tai hopea. Näin menetellen on toimittu etenkin useissa kehitysmaissa, jolloin elohopeaa on päässyt runsaasti luontoon.


title: Takaovi

text: Takaovi (Backdoor) on tietotekniikassa rakenne, joka mahdollistaa luvattoman pääsyn tietokoneeseen tietoverkon välityksellä, ohittaen näin käyttäjän tietoturvan kannalta olennaisen todennuksen.


title: Takaovi

text: Krakkeri muodostaa takaoven kohteena olevalle päätteelle käyttämänsä applikaation oheen tai sen sisältämän ohjelmankoodin sekaan asentamansa ohjelmointikoodin välityksellä, jolloin on kyseessä troijalaisiksi kutsuttu haitta-ohjelma avulla tapahtuva hyökkäys. Palvelinten kohdalla tämä tapahtuu usein niiden vielä paikkaamattomien tietoturva-aukkojen kautta, jolloin koneelle asentuu kenenkään tietämättä ohjelma, jonka tehtävä on kuunnella ennalta sovittua kommunikaatioporttia. Kun krakkeri skannaa verkkoja heikon tietoturvan osalta löytääkseen niistä helpon kohteen siihen murtautumistaan varten ja havaittuaan sellaisen, jonka koneessa kyseessä olevassa kohteessa sovittua porttia kuuntelee sovellus, hän yrittää ottaa koneen laittomasti haltuunsa käyttäen yhteyden muodostamiseen sen mahdollistavaa asiakasohjelmaa. Jos sovellus osoittautuu troijalaiseksi, hyökkäys voi onnistua ja krakkeri muodostaa yhteyden palvelimeen ja pystyy näin hallitsemaan konetta eri asteisesti riippuen kulloinkin siihen asennetun troijalaisen ominaisuuksista. Takaoven voi lisätä valmiiseen ohjelmaan käännöksen jälkeenkin, ilman vaikutusta ohjelman suoritukseen.


title: Takaovi

text: Useat madot sisältävät takaoven.


title: Takaovi

text: Klassinen esimerkki takaovesta on Ken Thompsonin kehittämä muokattu versio Unixin login-ohjelmasta. Se on myös malliesimerkki siitä, ettei kaikkia takaovia voi löytää ohjelman lähdekoodia auditoimalla.


title: Takaovi

text: Thompson lisäsi C-kielen kääntäjään ominaisuuden, joka:


title: Takaovi

text: Kunhan peukaloitu koodi saadaan kerran ujutetuksi järjestelmään, sen jälkeen voidaan sekä C-kääntäjä että login-ohjelma kääntää täysin puhtaasta (takaovea sisältämättömästä) lähdekoodista, ja silti takaovi säilyy. Takaovea ei voi millään auditoinnilla havaita kummankaan ohjelman lähdekoodista, sillä kääntäjä lisää sen vasta konekieliseen koodiin.


title: Jarkko Vehniäinen

text: Jarkko (JV) Vehniäinen (s. 17. kesäkuuta 1973 Viitasaari) on suomalainen sarjakuvapiirtäjä.


title: Jarkko Vehniäinen

text: Hänen tunnetuin sarjakuvansa on "Kamala luonto", jota hän tekee yhdessä puolisonsa Marja Lappalaisen kanssa. Kamalaa luontoa julkaistaan noin kahdessakymmenessä sanomalehdessä, muun muassa "Helsingin Sanomissa", "Metrossa", "Aamulehdessä", "Turun Sanomissa", "Ilta-Sanomissa" (nettiversio), "Kalevassa" ja "Hämeen Sanomissa". Lisäksi Vehniäinen ja Lappalainen tekevät musiikkipilakuvia "Soundi"-lehteen.


title: Jarkko Vehniäinen

text: Muita Vehniäisen sarjakuvia ovat "Suosikissa" ilmestyneet julkimosarjakuvat sekä Aikamedian julkaisemat raamattuaiheiset sarjakuvat. Vehniäinen tekee myös karikatyyrejä.


title: Scarborough (Tobago)

text: Scarborough on kaupunki Trinidad-Tobagolla. Se sijaitsee Tobagon saarella ja se on saaren suurin kaupunki ja myös pääkaupunki. Scarboroughissa on noin 25 500 asukasta, joka vastaa karkeasti kolmannesta koko saaren asukasluvusta.


title: Scarborough (Tobago)

text: Saaren horisonttia hallitsee 1700-luvulla rakennettu Fort King George, jossa nykyään toimii historiallinen ja arkeologinen museo. Scarboroughn syväsatama rakennettiin 1991, jota ennen laivojen oli jäätävä ankkuriin rannikon edustalle ja siirrettävä rahti pienempiin veneisiin maihin kuljetusta varten.


title: Scarborough (Tobago)

text: Scarborough korvasi Georgetownin Tobagon pääkaupunkina vuonna 1769. Ranskan siirtomaavallan aikana kaupunki tunnettiin nimellä Port Louis.


title: Scarborough

text: Scarborough voi viitata seuraaviin asioihin:


title: Scarborough

text: Isossa-Britanniassa:


title: Scarborough

text: Kanadassa:


title: Scarborough

text: Yhdysvalloissa:


title: Scarborough

text: Australiassa:


title: Scarborough

text: Trinidadilla ja Tobagolla:


title: Scarborough

text: Etelä-Afrikassa:


title: Scarborough

text: Etelä-Kiinan merellä:


title: Teófilo Braga

text: Joaquim Teófilo Fernandes Braga (24. helmikuuta 1843 Ponta Delgada – 28. tammikuuta 1924 Lissabon) oli portugalilainen poliitikko ja kirjailija.


title: Teófilo Braga

text: Braga syntyi Ponta Delgadassa, Azoreilla ja opiskeli lakia Coimbrassa. Vuonna 1872 hän siirtyi Lissaboniin, jossa hän opetti kirjallisuutta. Braga aloitti poliittisen uransa 1870-luvun lopulla. Hän toimi Portugalin tasavallan ensimmäisenä presidenttinä väliaikaisen hallituksen ajan 6. lokakuuta 1910 – 24. elokuuta 1911 ja uudelleen 29. toukokuuta – 4. elokuuta 1915.


title: Teófilo Braga

text: Bragan kirjalliseen tuotantoon kuuluu muun muassa useita runoja ja esseitä. Hän yritti ensimmäisenä koota Portugalin kirjallisuuden koko historian yksiin kansiin.


title: Manuel de Arriaga

text: Manuel José de Arriaga Brum da Silveira e Peyrelongue (8. heinäkuuta 1840, Horta - 5. maaliskuuta 1917, Lissabon) oli portugalilainen poliitikko ja Portugalin tasavallan ensimmäinen presidentti.


title: Manuel de Arriaga

text: Manuel de Arriaga syntyi Hortassa ja opiskeli Coimbrassa vuosina 1860-1865. Hänet valittiin Portugalin presidentiksi vuonna 1911. Vuonna 1915 de Arriagaa seurasi Portugalin presidenttinä Teófilo Braga. Manuel de Arriaga kuoli kaksi vuotta myöhemmin Lissabonissa.


title: FBT Karhut

text: FBT Karhut United on porilainen salibandyn erikoisseura. Sillä on noin 20 joukkuetta, joissa pelaa lähes 450 pelaajaa. Lisenssimäärällä mitattuna seura on Suomen 27. suurin salibandyseura. Seuran miesten edustusjoukkue on käyttänyt nimeä FBT Pori keväästä 2005 kevääseen 2012 asti. Keväästä 2012 kaikki seuran joukkueet ovat käyttäneet pelkkää Karhut -nimeä. FBT-etuliite on ainoastaan yhdistyksen nimessä. Muut joukkueet käyttivät koko ajan nimeä FBT Karhut (keväästä 2012 pelkkä Karhut).


title: FBT Karhut

text: Karhujen miesten edustusjoukkue pelasi kaudella 2016–2017 maan toiseksi korkeinta sarjatasoa divaria. Karhujen naisten edustusjoukkue putosi kauden 2015-16 päätteeksi 2. divisioonaan. Miesten edustusjoukkue nousi liigaan kaudeksi 2010–2011. Miesten edustusjoukkue pelaa liigaa myös kaudella 2018–2019.


title: FBT Karhut

text: FBT Karhut United on perustettu vuonna 1992 nimellä Oilporin Pallo. Vuodesta 1995 alettiin käyttää nimeä Porin Salibandykarhut. Junioritoiminta aloitettiin 1996 ja naisjoukkueen toiminta 1998. Vuonna 2005 aloitettiin yhteistyö junioriseura SB Sharksin kanssa ja perustettiin FBT Pori ry vastaamaan miesten edustusjoukkueen taloudesta ja toiminnasta. Samassa yhteydessä miesten edustusjoukkue otti nimekseen FBT Pori, muiden joukkueiden jatkaessa nimellä FBT Karhut ja FBT Sharks. Keväällä 2008 Karhujen ja Sharksien yhteistyöstä seurasi FBT Sharks-joukkueiden siirtyminen osaksi Karhu-organisaatiota. Samalla Karhujen virallinen nimi sai nykyisen muodon FBT Karhut United ry.


title: FBT Karhut

text: Miesten edustusjoukkue nousi I-divisioonassa pelatun kauden 2007–2008 päätteeksi salibandyliigaan. Visiitti korkeimmalla sarjatasolla jäi kuitenkin ranskalaiseksi, kun FBT Pori putosi tulokaskauden päätteeksi liigasta. Kaudella 2009–2010 joukkue pelasi I-divisioonaa länsilohkossa nimellä FBT Pori, mutta nousi kaudeksi 2010–2011 jälleen liigaan. Heikon Divarikauden 2013–2014 jälkeen Karhut putosi miesten kolmanneksi ylimmälle sarjatasolle, II-divisioonaan. Joukkue nousi heti yhden II-divisioonakauden jälkeen takaisin Divariin. Kaudella 2017–2018 joukkue nousi salibandyliigaan voittamalla Divarin finaalisarjassa Loviisan Torin.


title: FBT Karhut

text: Kaudella 2016–2017 Karhut sijoittui Divarin runkosarjassa toiselle sijalle. Joukkue eteni aina Divarin finaaliin, jossa SB Welhot oli porilaisjoukkuetta parempi otteluvoitoin 3–1. Karhut kohtasi Salibandyliigan karsinnoissa Rauman SalBan. Karsintasarja päättyi lopulta Salban 3–1-voittoon.


title: FBT Karhut

text: Kauden 2017–2018 aikana Karhut vaihtoi päävalmentajaa, kun Pekka Nylund korvasi Jani Kannoston. Joukkue oli pitkään sarjataulukon loppupäässä. Päätöskierrosten voittojen myötä joukkue sijoittui runkosarjassa kuudenneksi. Pudotuspelien ensimmäisellä kierroksella Karhut kaatoi Nurmon Jymyn otteluvoitoin 2-0. Välierissä Karhut voitti runkosarjavoittaja NST:n otteluvoitoin 2–0. Finaaleissa Loviisan Tor otti avausottelusta ylivoimaisen voiton. Tämän jälkeen Karhut voitti kolme peräkkäistä ottelua voittaen samalla Divarin mestaruuden. Mestaruuden myötä porilaisjoukkue nähdään Salibandyliigassa kaudella 2018–2019.


title: FBT Karhut

text:
Miesten edustusjoukkueen runkosarjatilastot
Maalivahdit:
Puolustajat:
Hyökkääjät:Toimihenkilöt:


title: Viritetyt vehkeet

text: Viritetyt vehkeet () oli yhdysvaltalainen televisiosarja, jota juonsi rap-artisti Xzibit. Sarjan ideana oli korjata ja tuunata köyhempien ihmisten huonokuntoisista ajoneuvoista näyttäviä menopelejä. Sarjassa Xzibit käy ensin korjattavan auton omistajan luona kylässä ja auton omistaja kertoo auton historiasta ja vioista. Tämän jälkeen auto lähtee West Coast Customsin (nyttemmin GAS) pajalle, jossa firman työntekijät tekevät yhteenvedon ja suunnittelevat auton uudestaan sisustaa myöten.


title: Viritetyt vehkeet

text: Sarjan ensi-ilta Yhdysvalloissa oli 4. maaliskuuta 2004. Sarjaa esittää MTV. Sarjaa on tehty viisi tuotantokautta. Suomessa sarjaa esitetään Nelosella ja MTV Finlandilla. Sarjan ensimmäinen tuotantokausi alkoi Nelosella syksyllä 2005. Sarjan toinen tuotantokausi alkoi Nelosella toukokuussa 2006.


title: Viritetyt vehkeet

text: Myös Britannian MTV:llä pyörii oma versio "Viritetyt vehkeet" -sarjasta nimellä "Pimp My Ride UK". Brittiversio ei ole menestynyt yhtä hyvin kuin amerikkalainen. Eräässä jaksossa muokattiin kuitenkin poptähti Madonnan vanhasta pakettiautosta disko "Sorry"-musiikkivideota varten.


title: Viritetyt vehkeet

text:
Sarjan saatua huomattavaa menestystä alettiin tehdä myös "Pimp My Ride International" -ohjelmaa, johon voi päästä mukaan kuka tahansa romun auton omistaja, mistä päin maailmaa vain. Sarjasta on tehty myös samanniminen peli, joka on julkaistu Xbox 360:lle PS2:lle ja PSP:lle.
Vuonna 2015 selvisi, että tämä "tosi tv-ohjelma" olikin osittain lavastettua. Autoihin ei monestikaan jätetty televisioita, kaiuttimia yms, vaan ne poistettiin heti kuvauksen jälkeen. Kustomoitujen autojen omistajien piti näytellä iloista ja innostunutta.


title: Viritetyt vehkeet

text: 1. tuotantokausi2. tuotantokausi3. tuotantokausi4. tuotantokausi5. tuotantokausi


title: Oberiu

text: OBERIU () oli venäläisten avantgarderunoilijoiden 1920- ja 1930-luvuilla muodostama ryhmittymä. Siihen kuuluivat muun muassa Daniil Harms, Aleksandr Vvedenski, Nikolai Zabolotski ja Nikolai Oleinikov. Oberiu oli tunnettu illanvietoistaan, joissa yhdisteltiin luovasti eri taiteenlajeja.


title: Johan Kortman

text: Johan Elis Kortman (30. lokakuuta 1858 Pietari, Venäjä – 13. joulukuuta 1923 Rääkkylä) oli suomalainen taiteilija. Kansanrunous, Kalevala sekä Karjala kiinnostivat häntä. Hän matkasi ympäri Karjalaa perehtyen Karjalan luontoon, oli kiinnostunut kansantieteestä ja arkeologiasta. Hän on tehnyt vain yhden alttaritaulun, Heinäveden kirkkoon.


title: Johan Kortman

text: Taideopintonsa Kortman aloitti Pietarissa ja jatkoi niitä 1886 Münchenissä. Kortman maalasi siellä kymmeniä Pohjois-Karjalan luontoa ja Kalevalan kohtauksia esittäviä maalauksia. Maalausvälineinä hän käytti öljyvärejä, pastellia ja hiiltä.


title: Johan Kortman

text: Kortman osallistui Münchenistä palattuaan Kalevalan kuvituskilpailuun, jossa muita osanottajia olivat Akseli Gallen-Kallela, joka voitti kilpailun, S. A. Keinänen, Louis Sparre sekä Eero Järnefelt.


title: Johan Kortman

text: Viiden vuoden kuluttua Kortmanin kuolemasta hänen poikansa Lauri Vuolio tarjosi Kortmanin maalaamia Kalevalaan tarkoitettuja maalauksia Kalevalaseuralle. Puheenjohtaja Gallen-Kallela osti osan töistä ja osan Vuolio lahjoitti.


title: Vuoden 1956 yleislakko

text: Vuoden 1956 yleislakko on viimeisin Suomen historian kolmesta täysimittaisesta yleislakosta. Suomen Ammattiyhdistysten Keskusliiton työtaistelutoimenpide alkoi 1. maaliskuuta ja päättyi 20. maaliskuuta 1956. Työtaistelu johti 6–10 prosentin palkankorotuksiin.


title: Vuoden 1956 yleislakko

text: Vuoteen 1955 asti Suomessa oli voimassa hinta- ja palkkasäännöstely. Koko toisen maailmansodan ja sotakorvausajan voimassa ollut hinta- ja palkkasäännöstely päättyi, kun eduskunnan määrävähemmistö oli vuoden 1955 lopussa estänyt sen jatkumisen lykkäämällä niin sanotun valtalain voimaantulon seuraavien vaalien jälkeiseen aikaan. Säännöstelyvaltuuksien päättyminen kiristi työntekijöiden, työnantajien ja maataloustuottajien tulopoliittisia ristiriitoja. Palkkojen nostamista vaadittiin, kun vuoden 1956 alussa korotettiin asuintalojen vuokria 25 % sekä maitotuotteiden ja monien muiden tuotteiden hintoja niin, että elinkustannusindeksi nousi tammikuun aikana 101 pisteestä 104 pisteeseen ja uhkasi nousta edelleen seuraavina kuukausina.


title: Vuoden 1956 yleislakko

text: SAK:n puheenjohtaja Eero Antikainen hahmotteli palkkavaatimukseksi vähintään 6 prosentin korotuksen tuntipalkkoihin. SAK:n sosialidemokraattinen ryhmä muutti vaatimusta, koska esitys olisi hyödyttänyt eniten suurituloisia. Päätettiin vaatia prosentti- ja markkakorotuksen sekalinjaa, jossa korotus olisi vähintään 10 markkaa tunnilta. SAK:n kommunistien vaatimukset olivat suurempia. Työnantajille esitettiin vaatimus 15 markan korotuksista. Työnantajat eivät hyväksyneet markkaperusteista korotusta ja pitivät vaatimusta liian suurena, vaikka ymmärsivätkin palkankorotusten tarpeen. SAK alensi vaatimuksensa 12 markkaan (nykyrahassa 0,31 euroa, joka vastasi silloisilla tuntipalkoilla 6–10 %:n korotusta palkkoihin). Neuvottelut päättyivät 6. helmikuuta tuloksettomina. SAK:n sisällä oli ristiriitoja jatkotoimista. Antamassaan julkilausumassa SAK pyrki laukaisemaan tilanteen hintojen alentamisen kautta. Tätä keskustelua olisi käytävä maataloustuottajien kanssa. Lakossa oli siis kyse myös palkkatyöväen ja maataloustuottajien erimielisyydestä.


title: Vuoden 1956 yleislakko

text: Yleislakko alkoi 1. maaliskuuta 1956 eli samana päivänä, jolloin Maalaisliiton Urho Kekkonen aloitti presidenttikautensa. Kaksi päivää myöhemmin, 3. maaliskuuta 1956, aloitti pääministerinä presidenttikilvan täpärästi hävinnyt SDP:n K.A. Fagerholm. Lakossa oli lähes puoli miljoonaa työntekijää aikana, jolloin SAK:ssa oli noin 270 000 jäsentä. Vientiteollisuus pystyi kestämään lakon, koska Itämeren jäätyminen oli muutenkin keskeyttänyt viennin.


title: Vuoden 1956 yleislakko

text: Vastatoimena yleislakolle Maa- ja metsätaloustuottajain Keskusliitto julisti maitotuotteiden luovutuslakon.


title: Vuoden 1956 yleislakko

text: Lakon aikana tiedotustoiminta lamaantui. SAK ei sallinut, että lakon aikana julkaistaisiin sanomalehtiä. Yleisradion radio-ohjelmiin yleislakko ei vaikuttanut. Seurauksena oli jonkinasteinen uutispimento. SAK:n oma tiedotustoiminta käynnistyi lakon toisena päivänä "Yleislakko"-lehden muodossa. Lehden nimi muuttui 5. maaliskuuta muotoon "SAK:n keskuslakkotoimikunnan tiedonantoja". Seuraavana päivänä tiedotuslehden nimi muuttui vielä kertaalleen muotoon "Palkkatyöläinen".


title: Vuoden 1956 yleislakko

text:
Sanomalehdet kiersivät lakkoa julkaisemalla monistelehtiä. Monisteita jaettiin kaduilla, sekä laitettiin näkyville esimerkiksi virastojen ja tavaratalojen ikkunoihin. Myös Suomen Työnantajain Keskusliitto ja MTK julkaisivat omia tiedotuslehtiään. Lakon loppua kohden suomalaiset olivat yhä vähemmän uutispimennossa. Monipuolinen uutisointi auttoi omalta osaltaan hillitsemään lakon aikana liikkuneita huhuja, jotka lietsoivat epävarmuutta, paniikkia ja järjestyshäiriöitä.
Lakon aikana esiintyi useita väkivaltaisia levottomuuksia, mutta kuolonuhreilta vältyttiin. Bensiinin jakelun keskeytysyritykset johtivat kovimpiin yhteenottoihin. Asevoimat oli asetettu valmiustilaan.


title: Vuoden 1956 yleislakko

text: Lakko päättyi 20. maaliskuuta työnantajan suostuttua SAK:n alkuperäiseen vaatimukseen. Lakon päätyttyä lakkolaisia asetettiin mellakoinnista syytteisiin ja muutamia tuomittiin kapinasta.


title: Vuoden 1956 yleislakko

text: Tavallisten ihmisten elämää yleislakko järkytti suhteellisen vähän: aikakauden eläneet ihmiset sanovat, että vuoden 1950 kymmenen viikkoa kestänyt metallimiesten lakko oli paljon pahempi.


title: Vuoden 1956 yleislakko

text: Lakolla saavutettu ansiotason nousu katosi nopeasti korkean inflaation takia. Inflaatio söi reaaliansioita siten, että lakkoa edeltävä reaaliansiotaso saavutettiin vasta 1960-luvun alussa. Lakko antoi sysäyksen työriitojen sovittelujärjestelmän luomiselle.


title: Vuoden 1956 yleislakko

text: Omalta osaltaan yleislakko kiihdytti sisäisiä erimielisyyksiä Sosialidemokraattisessa puolueessa ja johti niin sanotun skogilaisen vähemmistösiiven eroon SDP:sta vuonna 1957. SDP:n aikaisempi puheenjohtaja Väinö Tanner nousi vuonna 1957 uudelleen SDP:n puheenjohtajaksi ja skogilaiset irtaantuivat puolueesta, koska pitivät Tanneria ja häntä tukevia leskisläisiä liian oikeistolaisina. Tanner oli vastustanut yleislakkoon ryhtymistä.


title: Filip III (Ranska)

text: Filip III Rohkea ("", 30. huhtikuuta 1245 Poissy Ranska – 5. lokakuuta 1285 Perpignan Ranska) oli Ranskan kuningas vuosina 1270–1285. Hän on kymmenes suoraan Kapeting-dynastiaan kuulunut kuningas.


title: Filip III (Ranska)

text: Filip III Rohkea syntyi isänsä Ludvig IX Pyhän ja Marguerite Provencelaisen toisena poikana. Hänen vanhempi veljensä, josta oli kasvatettu kruununperillistä, kuoli kuitenkin vuonna 1260.


title: Filip III (Ranska)

text: Filip III:n suuri hetki koitti, kun 25. elokuuta 1270 häntä tervehdittiin uutena kuninkaana keskellä 8. ristiretkeä. Tapahtuma sattui keskellä erämaata ja ruton vainomassa leirissä Tunisiassa lähellä Karthagoa. Useat ristiretkeen osallistuneet merkittävät aristokraattiset sotilaat olivat menehtyneet tauteihin ja taisteluihin, kuten edesmennyt kuningaskin Ludvig IX Pyhä. 26-vuotias Filipkin oli vakavasti sairas leirissä raivoavista taudeista, kun hän vastaanotti vasallisensa uskollisuudenvalat. Ennen kuolemaansa hänen isänsä Ludvig Pyhä oli jo nimennyt Saint-Denisin apotin Matthieu deVendômen ja Simon de Clermont de Neslen valtakunnanhoitajiksi. Filip puolestaan vahvisti kirjeillään heidän tehtävänsä. Samanaikaisesti, huomioiden sairautensa ja olosuhteidensa hankaluudet, hän vahvisti tulevan kruununperijän täysi-ikäisyyden rajaksi 14 vuotta.


title: Filip III (Ranska)

text: Filip III voideltiin kuninkaaksi 30. elokuuta 1271. Jo vallan virallistamisen jälkeisenä päivänä hän lähti tutustumaan pohjoiseen raja-alueeseen ja Flanderin kreivi vastaanotti hänet Arrasissa. Välittömästi tämän jälkeen oli selvitettävä tilanne Poitoussa ja Toulousessa, jotka Alphoson kuoleman jälkeen palautuvat kruunun omistukseen.


title: Filip III (Ranska)

text: Ratsastaessaan Poitoussa Filip sai tiedon, että Foix’in kreivi Robert-Bernard oli valloittanut yhden kuninkaallista linnoituksista. Vanhan tavan mukaan kreivi määrättiin tulemaan kuninkaan kuultavaksi, ja tästä hän kieltäytyi, koska luotti moniin linnoituksiinsa ja lukuisaan joukkoon vasallejaan. Hän oli päättänyt puolustaa kapinaansa ase kädessä.


title: Filip III (Ranska)

text: Filip puolestaan kokosi vasalliensa armeijan, jossa läsnäolollaan loistivat niin Burgundin herttua kuin Bretagnen, Blois'n, Flanderin ja Boulognen kreivit ja muutkin keskeiset vasallit. Ja he puolestaan olivat kutsuneet kuninkaalliseen palvelukseen omat vasallinsa. Kuninkaallinen armeija lähti lukuisana liikkeelle kohti Pyreneitä.


title: Filip III (Ranska)

text: Toulousessa Filip tapasi appensa Aragonian kuninkaan, mutta jatkoi välittömästi matkaansa kohdatakseen kapinoivan kreivin, joka oli linnoittautunut Foix’n linnoitukseen. Tätä korkealle vuoren harjanteelle rakennettua linnoitusta pidettiin yleisesti valloittamattomana. Linnan edustalle saapuneen Filipin kerrotaan vannoneen, että hän ei poistu paikalta ennen kuin linnake on valloitettu. Kuningas ryhtyi kaivamaan kalliota linnan perustuksista, jotta tie linnoitukseen voitaisiin avata. Kauhistunut kreivi Roger näki kohtalonsa sinetöidyksi ja hän anoi antautumista, mutta Filip vaati huomaamatonta antautumista ja kreivin kaikkien linnoitustensa luovuttamista kuninkaalle. Kreivi itse kuljetettiin kahleissa Carcassonnen linnaan ja teljettiin vankeuteen sen erääseen torniin. Siellä hän oli kunnes Aragonian kuningas anoi hänelle armoa.


title: Filip III (Ranska)

text: Tämä Filipin tapa reagoida ja hänen ankaruutensa kapinallisia kohtaan toimivat pelottavana esimerkkinä ja muita vastaavanlaisia, muutoin tuohon aikaan jopa hyvinkin yleisiä kapinoita, ei hänen hallitusaikanaan tapahtunut. Jopa Englannin kuningas Edward I kiirehti Pariisiin, vannomaan vasallinvalansa alueista, jotka on hän omisti Ranskassa, ja joiden suvereniteetti kuului Filip III:lle.


title: Filip III (Ranska)

text: Vuonna 1230 Filip osallistui Lyonin yleiseen kirkolliskokoukseen, jossa kreikkalaiskatoliset luopuivat kokouksessa juhlallisesti kirkkoa repivästä skismasta. Kirkon patriarkat ja keisari Mikael Paléologuen suurlähettiläät tunnustivat paavin oikeuden kirkon päänä olemiseen. Mutta tämä kahden eri kirkon yhteistyö ei muodostunut kestäväksi, sillä heti kun Sisilian kuningas Anjoun Kaarle uhka väistyi, puheet rauhasta unohtuivat. Näin Konstantinopoli lakkasi tunnustamasta Rooman paavin asemaa.


title: Filip III (Ranska)

text: Kirkolliskokous päättyi, kun Filip avioitui toistamiseen. Juhlat olivat mahtavat, kaikki ruhtinaat panivat parastaan ja loisto oli ennennäkemätön.


title: Filip III (Ranska)

text: Filip III oli avioliitossa kahdesti. Ensin hän avioitui Clermon-Ferrandissa 28. maaliskuuta 1262 Aragonian Isabellen (1247–1271) kanssa, joka oli Aragonian kuninkaan Jaakko I:n tytär. Hän seurasi kuningasta 8. ristiretkelle, mutta kuoli paluumatkalla tapaturmaisesti putoamalla hevosen selästä Calabriassa. Kuningatar oli tuolloin raskaana viidennestä lapsestaan.


title: Filip III (Ranska)

text: Heidän liitostaan syntyi lapset:


title: Filip III (Ranska)

text: Filip III avioitui uudelleen Vincennesin linnassa 21. elokuuta 1274 Marie Brabantilaisen (1254–1321) kanssa, tämä oli Brabantin herttuan Henri III ja Burgundin Adélaiden tytär.


title: Filip III (Ranska)

text: Toisesta avioliitosta syntyi lapset:


title: Filip III (Ranska)

text: Vuonna 1285 Filip kokosi ennen näkemättömän suuren armeijan Etelä-Ranskaan, Narbonneen. Historian tietojen mukaan siinä olisi ollut 100.000 miestä jalkaväkeä ja 20.000 hevosta. Retkeen osallistuivat kaikki valtakunnan merkittävimmät kreivit ja herttuat. Myös laivaston suuruus, yli 150 alusta, oli hätkähdyttävä. Tarkoituksena tuolla armeijalla on ratkaista alueen ongelmia, palauttaa valtaistuimelle hallitsijoita ja turvata mm. hän edesmenneen vaimonsa isän ongelmia.


title: Filip III (Ranska)

text: Filip itse joutui kuitenkin itse sotilaitaan vaivanneen epidemian uhriksi. Hänen sairasvuoteensa siirrettiin Perpignaniin, jossa hän kuoli 5. lokakuuta 1285. Kuollessaan hän oli 41-vuotias, ja hän oli hallinnut kovalla otteellaan 16 vuoden ajan. Majorkan kuningas, joko kuului hänen seurueeseensa, järjesti hänelle mahtavat hautajaiset. Kuninkaaksi Filip III jälkeen tuli hänen toinen poikansa Filip IV Kaunis, koska kruununperijä ja hänen vanhempi veljensä Louis oli kuollut jo 12-vuotiaana.


title: Piilokiteisyys

text: Piilokiteisyys on mineraalin ominaisuus, joka tarkoittaa tyypillisesti sen kiderakenteen olevan havaittavissa vain mikroskoopilla. Piilokiteisiä mineraaleja ovat esimerkiksi kvartsin värilliset muunnokset akaatit, karneolit, kalsedonit, ja jaspikset, joka ovat piilokiteisiä niiden syntytavasta riippumatta. Muita piilokiteisiä kivilajeja ovat esimerkiksi sedimenttikivilaji piikivi ja onyksi, mutta myös osalla vulkaanisista kivilajeista saattaa olla piilokiteinen rakenne.


title: Leicester City FC

text: Leicester City Football Club on jalkapalloseura Leicesterin kaupungista Englannista. Joukkue pelaa korkeimmalla sarjatasolla Englannin Valioliigassa, jonne se nousi kaudeksi 2014–2015. Kaudella 2015–2016 se voitti sensaatiomaisesti liigamestaruuden ensi kertaa seuran 132-vuotisessa historiassa.


title: Leicester City FC

text: Seura perustettiin vuonna 1884 nimellä Leicester Fosse ja se pelasi kotiottelunsa Fosse Roadilla. Fosse muutti vuonna 1891 Filbert Streetille, joka toimi seuran kotikenttänä yli 110 vuotta, kunnes käyttöön otettiin nykyinen Walkers Stadium, joka tunnetaan nykyään sponsorisyistä King Power Stadiumina.


title: Leicester City FC

text: Leicester Fosse liittyi vuonna 1890 Englannin jalkapalloliittoon. Kymmenen vuotta perustamisensa jälkeen seura hyväksyttiin mukaan The Football Leagueen. Sillä ei ollut alkuvaiheessa omaa kotikenttää, vaan se joutui pelaamaan kotiotteluitaan viidellä paikallisella jalkapallokentällä. Ensimmäisillä kausillaan joukkue otti sekä seurahistoriansa suurimman voiton (13–0 Notts Countyä vastaan) että suurimman tappionsa (0–12 Nottingham Forestia) vastaan.


title: Leicester City FC

text: Leicester nousi 1908 Englannin 1. divisioonaan, mutta putosi takaisin 2. divisioonaan heti seuraavalla kaudella. Seura jäi 1908–1909 1. divisioonan viimeiseksi 25 pisteellä, joka oli 9 pistettä vähemmän kuin toiseksi viimeisellä Manchester Cityllä. Ensimmäisen maailmansodan jälkeen vuonna 1919 Leicester Fossen nimi muuttui nykyiseen muotoonsa "Leicester City Football Club". Se halusi muuttaa imagoaan ottamalla nimeensä mukaan sanan "City", Leicesterin saatua kaupunkistatuksen hetkeä aiemmin. Muutoksen jälkeen 1920-luvulla seuralla alkoi mennä jo kohtalaisen hyvin. Tuolloin Leicesterin riveissä pelasi hyökkääjä Arthur Chandler, joka pelasi uransa aikana seuran paidassa lähes 400 ottelua. Kaudella 1924–1925 se voitti Englannin toiseksi korkeimman sarjatason. Pokaali oli Leicester Citylle sen historian ensimmäinen. Muutama kausi myöhemmin se saavutti edelleenkin voimassa olevan ennätyssijoituksensa kansallisella tasolla ollen ylimmän sarjatason toinen. 1930-luku oli Leicesterille vaikea. Vuonna 1935 se putosi pääsarjasta, mutta nousi takaisin kaksi vuotta myöhemmin. Vuosikymmenen lopulla se tippui taas toiselle sarjaportaalle.


title: Leicester City FC

text: Kaudella 1948–1949 Leicester eteni Englannin FA Cupissa loppuotteluun saakka, mutta hävisi siinä Wolverhampton Wanderersille 1–3. Vuosina 1957–1969 se pelasi pääsarjatasolla ennätyspitkän ajan.


title: Leicester City FC

text: 1960-luku alkoi Leicesteriltä loistavasti. Entisen Leicesterin pelaajan Matt Gilliesin päävalmentajana olon aikana seura eteni FA Cupin loppuotteluun kaksi kertaa. Vuonna 1961 finaalissa oli vastassa Tottenham Hotspur, joka oli lopulta vahvempi 2–0 lähes sadan tuhannen katsojan edessä Wembley Stadiumilla. Vaikka Leicester hävisikin loppuottelun, se pääsi siltikin mukaan Cup-voittajien cupiin, sillä Tottenham oli voittanut samalla kaudella jo liigamestaruuden, ja edennyt sitä kautta Euroopan kentille. Leicesterin europelit sujuivat kohtalaisesti. Se pudotti karsintakierroksella pohjoisirlantilaisen Glevanonin kahden ottelun yhteistuloksella 7–2 edeten kilpailun ensimmäiselle varsinaiselle kierrokselle. Leicester sai vastaansa ensimmäisellä kierroksella espanjalaisen Atlético Madridin, joka kaatoi Leicesterin lopulta 1–3. Atlético eteni lopulta kilpailun voittoon.


title: Leicester City FC

text: Kaksi vuotta myöhemmin FA Cupin loppuottelussa vastassa oli Manchester United, jolle Leicester taipui 1-3. Sinipaitojen ainoan maalin ottelussa iski Ken Keyworth. FA Cupin mestaruus jäi haaveeksi, mutta heti seuraavalla kaudella 1963–1964 Leicester pääsi juhlimaan Englannin Liigacupin voittoa. Silloin vielä kaksiosaisessa Liigacupin finaalissa mestaruus tuli, kun ensimmäinen kohtaaminen Stoke Cityä vastaan päättyi tasan 1–1, ja toinen peli kotiyleisön edessä päättyi 3–2 Leicesterille. Yhteismaalein 4–3 Leicester nousi juhlimaan ensimmäistä kolmesta Liigacupin mestaruudestaan. Heti seuraavana keväänä Leicesterillä oli loistavat mahdollisuudet uusia mestaruutensa Liigacupissa, mutta Chelsea voitti finaaliparin yhteismaalein 3–2. Menestyksekkään vuosikymmenen jälkeen päävalmentaja Matt Gillies päätti erota kauden 1968–1969 alussa heikkojen tulosten vuoksi. Uudeksi päävalmentajaksi nimitettiin Frank O'Farrell, jonka ensimmäisellä kaudella seura putosi pääsarjasta, mutta kuitenkin eteni aina FA Cupin loppuotteluun. Manchester City kaatoi Leicesterin finaalissa 1–0.


title: Leicester City FC

text: Leicester vietti kaksi vuotta toiseksi korkeimmalla sarjatasolla, kunnes nousi taas 1971 mukaan pääsarjaan. Sarjanousun myötä Leicester pääsi mukaan Charity Shield-otteluun. Normaalisti kyseisessä ottelussa pelaa edellisen kauden hallitseva liiga- ja cup-mestari. Nyt kuitenkin liigamestari Arsenal ei europeleistä johtuvien kiireidensä vuoksi ehtinyt pelaamaan cup-mestari Liverpoolia vastaan, joten Leicester sai Arsenalin paikan ottelussa alemman sarjatason mestarina. Suureksi yllätykseksi Leicester voittikin ottelun 1–0 Steve Whitworthin maalilla, ja pääsi juhlimaan ainoaa Charity Shield-pokaaliaan. Uudeksi päävalmentajaksi oli nimetty hetki ennen ottelua Jimmy Bloomfield, joka valmensi seuraa vuoteen 1977 saakka.


title: Leicester City FC

text: Seuran pääomistaja ja puheenjohtaja Vichai Srivaddhanaprabha sai surmansa 27. lokakuuta 2018 sattuneessa helikopterionnettomuudessa Leicesterin kotistadionin vieressä.Päivitetty 29. lokakuuta 2018.


title: Leicester City FC

text: Leicesteriä on edustanut vuosikymmenien aikana useita kuuluisia pelaajia, kuten Gary Lineker, Gordon Banks ja Peter Shilton. Heistä jokainen on valittu arvostettuun English Hall of Fameen, jonne pääsemiseen vaaditaan suurien saavutusten ja pokaalejen voittamista. Gordon Banks oli mukana voittamassa Englannin paidassa jalkapallon maailmanmestaruutta vuonna 1966. Leicesteriä hän edusti vuosina 1959–1967, pelaten tänä aikana joukkueessa lähes 300 ottelua.


title: Leicester City FC

text: Arthur Chandler on Leicesterin paras maalintekijä koskaan. Vuosina 1923-35 Chandler pelasi seuran riveissä 393 ottelua tehden niissä 259 maalia. Chandlerin nimissä on myös monia muita Leicesterin seuraennätyksiä: hän on onnistunut tekemään joukkueelle maalin kahdeksassa ottelussa peräkkäin ja tehnyt Leicesterille uransa aikana kaikkiaan 17 hattutemppua. Chandler teki parhaimmalla kaudellaan 38 maalia ja heikoimmallakin neljä, vaikka pelasi vain 13 ottelua.


title: Leicester City FC

text: Leicester Cityn edustusjoukkueen päävalmentajana ovat toimineet:


title: Surinamen lippu

text: Surinamen lippu otettiin käyttöön maan itsenäistyttyä 25. marraskuuta 1975 ja sen mittasuhteet ovat 2:3. Lipun punainen väri kuvaa rakkautta ja kehitystä, vihreä toivoa ja hedelmällisyyttä sekä valkoinen rauhaa ja oikeutta. Lipun keskellä oleva tähti kuvaa etnisten ryhmien ykseyttä.


Maa- ja metsätaloustuottajain Keskusliitto MTK r.y. (lyhyesti MTK) on maanviljelijöiden, metsänomistajien ja maaseutuyrittäjien etujärjestö. MTK:n tehtävänä on edistää maaseudun yrittäjien asemaa sekä maaseudun luonnonvarojen kestävää käyttöä. Järjestön nykyinen puheenjohtaja on maanviljelijä, maatalous- ja metsätieteiden tohtori Juha Marttila. Järjestön pää-äänenkannattaja on sanomalehti Maaseudun Tulevaisuus.


title: Maa- ja metsätaloustuottajain Keskusliitto

text: Vuoden 2015 alussa metsänhoitoyhdistykset liitettiin MTK:oon, jolloin sen jäsenmäärä aluksi nousi 152 000:sta noin 400 000:een. MTK:n ruotsinkielinen sisarjäjestö on Svenska lantbruksproducenternas centralförbund (SLC) 12 000 jäsenellään.


text: Suomen maanviljelijöiden vapaa, valtiosta ja puolueista riippumaton talouspoliittinen järjestö, Maataloustuottajain Keskusliitto (MTK), perustettiin maanviljelijöiden suuressa helluntaikokouksessa 28.-29.5.1917 Helsingissä. Kokoukseen osallistui 700-800 henkeä. Muodollinen perustaminen siirtyi syksyyn.


text: Helluntaikokouksessa päätettiin, että työnantajajärjestön asemesta oli perustettava vapaa kaikkia maataloustuottajia yhdistävä maatalouspoliittinen järjestö, johon tulisivat kuulumaan myös omaa työtään tekevät viljelijät sekä maata omistamaton maatalousväestö. Keskus-, piiri- ja paikallisjärjestöjen sääntöjen laatiminen ja muu järjestäytymistyö annettiin Maataloustuottajain Valtuuskunnan tehtäväksi yhdessä kokouksen valitseman erityisen valiokunnan kanssa. Siihen tuli edustajia vanha- ja nuorsuomalaisesta puolueesta sekä maalaisliitosta.


text:
Piiriliittojen edustajat kokoontuivat Helsinkiin 18.9.1917 perustamaan Maataloustuottajain Keskusliittoa. Kokouksessa hyväksyttiin järjestölle säännöt ja valittiin valtuuskunta. Sen ensimmäiseksi puheenjohtajaksi valittiin tohtori Juho Jännes.
Sääntöjen mukaan tuottajajärjestön tuli "valvoa maataloustuottajain etuja yhteiskuntataloudellisella ja kunnallisella alalla, sovitella maataloudessa sattuvia työriitoja sekä edistää sellaisten parannusten aikaansaamista maataloustyöväen oloihin, että se tuntee elinehtonsa turvatuksi ja viihtyy ammatissaan"


text: 1990-luvun alussa maataloustuottajajärjestössä haluttiin ottaa metsänomistajat aiempaa paremmin huomioon. Järjestön nimi muuttui vuonna 1992 Maa- ja metsätaloustuottajain Keskusliitto MTK r.y:ksi. MTK:lla on kolmiportainen hallintorakenne. Keskusliitto koostuu 14 alueellisesta maataloustuottajien liitosta ja kahdeksasta metsänomistajaliitosta. Liitot toimivat alueellisina etujärjestöinä. MTK:n tuottajaliitoihin kuuluu 365 paikallisyhdistystä. Metsänomistajaliittojen alaisia metsänhoitoyhdistyksiä on 103.


text: Ylintä päätösvaltaa MTK:ssa käyttää valtuuskunta. Valtuuskuntaan kuuluu 41 maataloustuottajien liittojen edustajaa, metsävaltuuskunnan puheenjohtaja ja varapuheenjohtaja, kahdeksan asiantuntijajäsentä ja yksi yhteisöjäsenten edustaja. Yksityismetsänomistajia valtuuskunnassa edustaa MTK:n metsävaltuuskunta. MTK:n toimeenpaneva elin on puolestaan sen johtokunta. Johtokunnan tukena toimii johtoryhmä sekä 17 valiokuntaa ja yhdeksän jaostoa. MTK:n liittokokous järjestetään noin viiden vuoden välein. Liittokokouksessa linjataan järjestön toimintaa ja periaatteita pidemmällä tähtäimellä. Edellinen liittokokous järjestettiin kesäkuussa 2012 Savonlinnassa.


text: Valiokunnat ja jaostot ovat omien tuotantoalojensa asiantuntijoita. Niiden tehtävänä on ohjata hinta- ja tuotantopolitiikkaa, antaa lausuntoja MTK:n johtokunnalle sekä osallistua sopimusneuvotteluihin. Valiokuntia ovat muun muassa maito-, liha- ja .


text: Valiokunnat seuraavat myös maataloustuotteiden markkinoita ja pitävät yhteyttä EU:n tuottajajärjestöihin. Valiokunnat valmistelevat yhteistyössä valtion viranomaisten kanssa kansallisia lausuntoja EU:n yhteistä maatalouspolitiikkaa koskien. Tuotantoon keskittyneiden valiokuntien lisäksi MTK:lla on muun muassa vero-, sosiaali- ja kauppapolitiikkaan keskittyneet valiokunnat.


text: MTK:n edunvalvontatyö on laaja-alaista. Maatalous- ja metsäpolitiikan lisäksi järjestö pyrkii edistämään yrittämisen edellytyksiä maaseudulla. 2000-luvun mittaan myös ympäristönsuojelua on alettu edistää aktiivisesti niin maa- kuin metsätaloudessa. MTK tekee yhteistyötä muun muassa Maailman luonnonsäätiön WWF:n kanssa parantaakseen maatilojen ympäristöystävällisyyttä. Uusiksi vaikuttamisen kohteiksi ovat nousseet myös kuluttajat: vuonna 2007 MTK perusti ruokakulttuuriasiamiehen viran. Asiamiehen tehtävänä on edistää ja vaalia suomalaista ruokakulttuuria.


text: MTK:n keskeisin vaikuttamisen kohde on markkinaedunvalvonta ja maataloustukijärjestelmä. Suomen maataloustukijärjestelmä on osa EU:n yhteistä maatalouspolitiikkaa (Common Agricultural Policy, CAP). Tuet jakautuvat EU:n kokonaan maksamiin tukiin, EU:n osittain rahoittamiin tukiin ja kansallisesti rahoitettuihin tukiin. Maataloustukea maksetaan, koska tuottajahinnat on alennettu maailmanmarkkinahintatasolle eivätkä markkinoilta saatavat tuotot kata tuotantokustannuksia. Tuen perimmäisenä tarkoituksena on turvata maatalouden jatkuvuus ja kansallinen elintarvikehuolto epävakaissa markkinatilanteissa.


text: MTK pyrkii vaikuttamaan myös maanomistukseen liittyvään lainsäädäntöön sekä ajamaan jäsentensä etua vero- ja sosiaalipoliittisissa kysymyksissä.


text: MTK valvoo yksityismetsänomistajien etuja valtakunnallisella ja kansainvälisellä tasolla. MTK:n tavoitteena ovat metsänomistuksen kannattavuus ja metsien hyvinvointi. MTK toimii ja vaikuttaa kansallisessa ja kansainvälisessä metsäpoliittisessa päätöksenteossa suomalaisen metsänomistajan parhaaksi ja puolesta. MTK seuraa ja analysoi puumarkkinoita, jotta metsänomistajalla olisi paras tieto puukauppansa perustaksi. Edunvalvonnalla vaikutetaan mm. lainsäädäntöön, metsätalouden tukiin, verotukseen, hallintoon ja metsänomistajille tarjottaviin palveluihin.


text: Myös raakapuun hinnoittelun, ja puukauppaan liittyvien mittausjärjestelmien kehittäminen on keskeisellä sijalla. Aina 1990-luvulle saakka raakapuun hinnoista neuvoteltiin MTK:n ja Metsäteollisuus ry:n kesken. Tuolloin oli voimassa valtakunnallinen hintasopimusjärjestelmä, joka takasi minimihinnan myytävälle puutavaralajille aina kunkin sopimuskauden loppuun saakka. Järjestelmää perusteltiin hintavakaudella, joka takasi tasaisen puuvirran metsäteollisuudelle. EU-jäsenyyden myötä siirryttiin vaiheittain markkinaehtoiseen hinnoitteluun.


text: MTK alkoi ajaa järjestelmällisesti maaseudun yrittäjien asemaa 2000-luvun alussa, sillä joka kolmannella maatilalla oli varsinaisen maatalouden lisäksi myös muuta yritystoimintaa. Maaseutuyrittäjien toimialat ovat moninaisia. Niihin lukeutuvat muun muassa matkailu, koneyrittäminen, bioenergia ja hevosala.


text: MTK toimii ympäristö- ja maapoliittisissa asioissa kestävän kehityksen periaatteiden mukaisesti. Kestävään maatalouteen kuuluu luonnon säilyttäminen uusiutumiskykyisenä ja tuottavana tuleville sukupolville. MTK osallistuu lakien valmisteluun, tiedottaa lainsäädäntöhankkeista ja avustaa jäseniään ympäristöön ja maankäyttöön liittyvissä asioissa. Maankäytön osalta keskeistä on maanomistajien oikeuksista huolehtiminen. Ympäristöpolitiikassa korostuu nykyään elinkeinonharjoittajien etujen ajamisen ohella aktiivinen osallistuminen luonnonsuojeluun. MTK:lla on eri sidosryhmien, kuten WWF:n kanssa erilaisia hankkeita, jotka tähtäävät ympäristöystävällisempään maa- ja metsätalouden harjoittamiseen. MTK toteuttaa Suomessa EU:n Itämeristrategian Baltic Deal -hanketta, jossa on mukana seitsemän tuottaja- ja neuvontajärjestöä seitsemästä Itämeren maasta. Hankkeen tavoitteena on auttaa viljelijöitä vähentämään tilan ravinnepäästöjä ilman, että tilan tuotanto tai kilpailukyky kärsii. Tavoitteeseen päästään parantamalla neuvojien ja viljelijöiden ympäristöosaamista.


text: Vuonna 2007 MTK perusti Suomen ensimmäisen ruokakulttuuriasiamiehen viran. Asiamiehen tehtävänä on edistää suomalaista ruokakulttuuria. Ensimmäisenä virassa toimi keittiömestari, ETM, Jaakko Nuutila. Vuonna 2010 tehtävä siirtyi kasvatustieteiden maisteri, kotitalousopettaja Anni-Mari Syväniemelle.


text: Maaseutunuoret ovat alle 35-vuotiaita MTK:n jäseniä. He ovat maatalousyrittäjiä, maatalousyrittäjiksi opiskelevia tai muuten vain maaseudun asioista kiinnostuneita nuoria. Maaseutunuoret toimivat paikallisesti, alueellisesti ja valtakunnallisesti. Toiminta on yhdessäoloa, ammatillisista asioista keskustelemista sekä kouluttautumista järjestötyöhön.


text: Vuoden 2011 eduskuntavaaleissa MTK jakoi tukea 72 ehdokkaalle. Näistä 51 edusti keskustapuoluetta, kahdeksan kokoomusta, viisi perussuomalaisia, viisi vihreitä, kaksi SDP:tä ja yksi vasemmistoliittoa.


text: EU-tason edunvalvonnasta vastaa MTK:n Brysselin toimisto, joka on yhteinen sisarjärjestö SLC:n sekä Pellervo-Seuran kanssa. Yhteistyötä tehdään tiiviisti myös eurooppalaisen tuottajajärjestö Copan (Committee of Professional Agricultural Organisations) sekä Euroopan osuustoimintajärjestö Cogecan (General Committee for Agricultural Cooperation in the European Union) kanssa.


text: Metsänomistajia Brysselissä edustaa Pohjoismaisten metsänomistajajärjestöjen liiton (NSF) yhteinen metsäkoordinaattori. MTK on myös Euroopan metsänomistajajärjestön (CEPF) ja Maailman metsänomistajien liiton (IFFA) jäsen.


title: Nieuw-Nickerie

text: Nieuw-Nickerie on Surinamen toiseksi suurin kaupunki, jossa asukkaita on noin 13 000. Se sijaitsee Nickeriejoen suulla ja Atlantin valtameren rannikolla. Kaupunki on perustettu vuonna 1879.


title: Nieuw-Nickerie

text: Kaupunkia suojaa vesiallas, jonka perustusten rakentaminen aloitettiin 1942. Lammikko on tullut pidemmäksi, nyt se on kahdeksan kilometrein pituinen. Kaupungissa on rakennettu katuja shakkiruutukuvioisiksi.


title: Nieuw-Nickerie

text: Kaupungin tärkeimmät vientituotteet ovat banaanit ja riisi, koska sen maaperä on viljelyyn erityisen hyvää. Lisäksi paikalle saapuu paljon muuttolintuja. Lisäksi alueella kasvaa Surinamen suosituimpia kukkia, Rubiaceae-heimoon kuuluvia fayalobiksia.


title: Ring

text: Ring ("The Ring") on vuonna 2002 ensi-iltansa saanut Gore Verbinskin ohjaama kauhuelokuva, joka perustuu japanilaiseen elokuvaan "Ringu" (1998). Pääosassa on toimittaja ja pienen pojan yksinhuoltajaäiti Rachel, jota esittää Naomi Watts. Muissa osissa nähdään mm. David Dorfman (Aidan, Rachelin poika), Martin Henderson (Noah, Rachelin entinen mies) ja Daveigh Chase (Samara Morgan, yliluonnollinen murhaaja). Elokuvalle on tehty jatko-osat "Ring 2" (2005) ja "Rings" (2017).


title: Ring

text: Alkuperäisessä japanilaisessa versiossa "Ringu" on ympyrän muotoinen pala yötaivasta. Silti, vanhassa Ringussa on mahdollisesti vahinkoviittauksia uuteen.


title: Ring

text: Elokuva rakentuu eräänlaisen tappavan videonauhan nauhan ympärille: jokainen, joka katsoo tämän videonauhan, kuolee tasan seitsemän päivän päästä. Alkaessaan tutkia eriskummallista nuoren tytön kuolemaa, Rachel saa käsiinsä videonauhan ja katsoo sen. Videossa näytetään erilaisia esineitä, eläimiä ja tapahtumia, jotka tulevat näyttäytymään jollain tavoin videon katsojalle ennen kuolemaa. Viimeisenä objektina tulee juuri ennen kuolemaa olemaan pyöreä kuvio, "The Ring". Heti videon loputtua puhelin soi ja Rachel saa vastattuaan järkytyksekseen kuulla, että hänellä on vain seitsemän päivää elinaikaa.


title: Ring

text: Rachel tekee nauhasta kopion ja antaa sen katsottavaksi entiselle miehelleen Noahille pääosin tämän omasta halusta. Noah ei usko Rachelin kertomusta, eikä suostu uskomaan videonauhan vaarallisuuteen. Rachel näkee painajaisia nauhasta: yhdessä niistä eräs tyttö polttaa hänen käteensä kämmenen muotoisen merkin, joka oli hänen kädessään kun hän heräsi.


title: Ring

text: Rachel alkaa tutkia nauhan avulla sen alkuperää. Hän löytää nauhalta muun muassa majakan, ja sen avulla löytää vanhan hevostilan Moesko Island -nimiseltä saarelta. Pian hänelle valkenee sen menneisyys: majatalossa on asunut perhe, jonka Samara Morgan -niminen adoptiotytär oli erikoinen. Hän olikin joutunut psykiatriseen sairaalaan.


title: Ring

text: Rachel palaa näiden havaintojen kanssa kotiin, missä hän huomaa kauhukseen, että hänen poikansa Aidan oli katsonut elokuvan. Hänen entinen miehensä Noah alkaa uskoa häntä koettuaan itsekin yliluonnollisia asioita (muun muassa videon nähneiden kasvot vääristyvät televisio- ja valokuvissa). Yhdessä he alkavat keksiä keinoa pelastua julmalta kohtalolta. Johtolangat vievät heidät psykiatriseen sairaalaan ja hevostilalle, jossa menneisyys paljastuu yhä enemmän. Rachel luulee, että perheen salaperäinen isä on murhannut Samaran. Perheen isä tekee kuitenkin itsemurhan aiheuttamalla itselleen voimakkaan sähköiskun kylpyammeessa ennen kuin asia saadaan varmistettua. Läheisestä tallista Noah ja Rachel löytävät tasanteen, jossa Samaraa oli pidetty. Huoneesta he löytävät seinään kärvennetyn, ison puun sommitelman.


title: Ring

text: He palaavat takaisin mökille, jossa Rachel katsoi ensimmäistä kertaa videonauhan seitsemän vuorokautta sitten. Rachelilla oli aikaa enää auringonlaskuun saakka, ennen kuin tasan viikko tulisi kuluneeksi. Jo lähes toivottomassa tilanteessa ja ilman varsinaisia johtolankoja he tajuavat yhtäkkiä, että mökin alla on kaivo. Rachel putoaa kaivoon lattian petettyä Samarasta peräisin olevien yliluonnollisten voimien vuoksi ja television liu'uttua alas lattiaa pitkin tönäisten Rachelia. Noah yrittää löytää keinoa pelastaa Rachel ylös. Kaivossa Rachel näkee vision: Samaran adoptioäiti tukehdutti Samaran mustalla muovipussilla kaivon reunalla ja heitti hänet syvään kaivoon. Hän ei tosin ollut kuollut vielä putoamishetkellä ja oli seitsemän päivän ajan yrittänyt päästä pois kaivosta, kunnes menehtyi. Merkkinä Samaran yrityksistä päästä pois kaivosta Rachel näkee raapimisjälkiä ja kynnenpalasia kaivon seinämillä. Rachel pääsee ylös kaivosta ja luulee Samaran jättäneen heidät nyt lopullisesti rauhaan.


title: Ring

text: Kotona hän huomaa kauhukseen, että Aidaniin oli poltettu samanlainen kämmenen merkki mikä häneen oli aiemmin. Rachel tajuaa, ettei Samara ollutkaan vielä jättänyt heitä rauhaan. Hän yrittää varoittaa Noahia, mutta tämä on jo kuollut Rachelin tullessa paikalle. Samara oli tullut television läpi ja tappanut Noahin.


title: Ring

text: Rachel on järkyttynyt Noahin kohtalosta, ja siitä, että hänen poikansa oli yhä vaarassa. Hän ei ole vielä tajunnut, miksi Samara ei tappanut häntä, vaikka hän oli katsonut videon jo aikaisemmin kuin Noah, mutta nähdessään ottamansa kopion hän tajuaa, että kaikki jotka videon nähtyään ottavat nauhasta kopion ja näyttävät sen jollekin toiselle, säästyvät Samaran kostolta. Niinpä Aidan ottaa nauhasta kopion, ja hän selviytyy. Alkuperäinen nauha on tosin edelleen olemassa.


title: Themba Dlamini

text: Absalom Themba Dlamini (s. 1. joulukuuta 1950) on swazimaalainen poliitikko ja maansa entinen pääministeri. Hän oli virassa 26. marraskuuta 2003 – 18. syyskuuta 2008.


title: Ronald Venetiaan

text: Ronald Runaldo Venetiaan (s. 18. kesäkuuta 1936, Paramaribo) on surinamelainen luonnontieteilijä, poliitikko ja maansa entinen presidentti. Hän toimi ensimmäistä kertaa Surinamen presidenttinä vuosina 1991–1996, mutta hävisi vuoden 1996 vaalit Jules Wijdenboschille. Vuonna 2000 hän voitti jälleen ja tuli valituksi kolmannelle kaudelle vuonna 2005. Hänen seuraajakseen valittiin vuonna 2010 entinen sotilashallitsija Dési Bouterse.


title: Ronald Venetiaan

text: Venetiaan on opiskellut matematiikkaa ja fysiikkaa Leidenissä, Alankomaissa. Väiteltyään tohtoriksi vuonna 1964 hän palasi Surinameen, jossa työskenteli matematiikanopettajana ja koulunjohtajana vuoteen 1969 asti.


title: Kovarianssi

text: Kovarianssi on todennäköisyyslaskennassa ja tilastotieteessä kahden satunnaismuuttujan välisen riippuvuuden mitta. Se kuvaa, kuinka läheisesti muuttujat vaihtelevat yhdessä. Yksinkertaistaen voidaan havainnollistaa, että kovarianssi saa positiivisen arvon, kun satunnaismuuttujan arvot jäävät samalle puolelle odotusarvoihinsa nähden, ja vastaavasti negatiivisen arvon, kun niiden arvot jäävät eri puolille odotusarvoihinsa nähden. Kovarianssi on yhteisjakauman toinen keskusmomentti, jonka yksiköksi eli dimensioksi tulee kummankin satunnaismuuttujan yksiköiden tulo. Momentin käsitteeseen liittyy tulkinta, että kovarianssi on niin sanotun yhteisjakauman "todennäköisyysmassan painopisteen" formula_1 ympärillä tapahtuvan vaihtelun mitta. Korrelaatio on kovarianssin normalisoitu tunnusluku, joka on puolestaan yksikötön.


title: Kovarianssi

text: Todennäköisyyslaskennassa kovarianssi on yhteisjakauman tunnusluku, kun taas tilastolaskennassa kovarianssi on todennäköisyyslaskennan tunnusluvun estimaatti.


title: Kovarianssi

text:
Matemaattisesti kovarianssi formula_2 on määritelty kahden reaaliarvoisen satunnaismuuttujan formula_3 ja formula_4 avulla
missä formula_6 ja formula_7 ovat vastaavasti satunnaismuuttujien odotusarvot. Kovarianssi voidaan merkitä erilaisilla vaihtoehtoisilla tavoilla, kuten esimerkiksi


title: Kovarianssi

text: Yhteisjakaumassa voi esiintyä myös merkinnät formula_9 ja formula_10. Ne esittävät satunnaismuuttujien keskihajontoja formula_11 ja formula_12.


title: Kovarianssi

text:
Diskreetin satunnaismuuttujaparin kovarianssi lasketaan
missä formula_14 on yhteisjakauman pistetodennäköisyysfunktio.


title: Kovarianssi

text:
Jatkuvan satunnaismuuttujaparin kovarianssi on taas
missä formula_14 on yhteisjakauman tiheysfunktio.


title: Kovarianssi

text: Yleisessä tilanteessa satunnaismuuttujat ovat toisistaan riippuvia jossakin mielessä. Silloin kovarianssi voidaan kehittää edelleen hyödyntämällä odotusarvo-operaattorin tunnetut ominaisuudet:


title: Kovarianssi

text: Jos satunnaismuuttujat ovat riippumattomia, saadaan odotusarvoksi


title: Kovarianssi

text:
Yleisen kovarianssin kehitetystä lausekkeesta tulee silloin
Siten, jos satunnaismuuttujat ovat riippumattomia toisistaan, saadaan kovarianssiksi nolla. Päinvastainen ei pidä aina paikkaansa, sillä kovarianssin ollessa nolla, ei satunnaismuuttujat aina ole riippumattomia toisistaan.


title: Kovarianssi

text: Kovarianssin yksikkö määräytyy satunnaismuuttujien tulosta. Koska korrelaation arvo jää välille formula_20, saadaan kovarianssin arvolle väli formula_21, missä formula_22 on keskihajontojen tulo.


title: Kovarianssi

text: Kovarianssille voidaan johtaa seuraavia laskusääntöjä (formula_23 ovat reaalivakioita):


title: Kovarianssi

text:
Arvioitaessa kahden tilastomuuttujan kovarianssia, käytetään estimaattorina lauseketta
missä otoksen suuruus on formula_34 ja otoksen muuttujien keskiarvot ovat formula_35 ja formula_36. Usein kuitenkin jaetaan summa otoksen suuruutta yhtä pienemmällä luvulla (vapausaste)


title: Kovarianssi

text: Kun "X" ja "Y" ovat "n"- ja "m"-ulotteisia pystyvektoreita, "n x m"-ulotteinen kovarianssimatriisi on määritelty:


title: Kovarianssi

text: Matriisit "cov(X,Y)" ja "cov(Y,X)" ovat toistensa transpooseja. Kun "X" on vektori, matriisia "cov(X,X)" sanotaan "X":n kovarianssimatriisiksi tai pidemmin varianssi-kovarianssi-matriisiksi.


title: Kovarianssi

text:
Kovarianssilla voidaan mitata satunnaismuuttujien riippuvuuksia, mutta satunnaismuuttujien keskihajonnat vaikuttavat myös kovarianssin arvoon. Tuloksesta voidaan puhdistaa keskihajontojen vaikutukset jakamalla kovarianssi niillä, jolloin saadaan uusi riippuvuuden mitta korrelaatiokerroin
Sen arvot vaihtelevat välillä formula_40 eikä sillä ole mittayksikköä.


title: Jules Wijdenbosch

text: Jules Albert Wijdenbosch (s. 2. toukokuuta 1941 Paramaribo) on surinamelainen poliitikko. Vuosina 1987–1988 hän oli Surinamen pääministeri. Tammikuusta syyskuuhun vuonna 1991 hän toimi maansa varapresidenttinä ja vuosina 1996–2000 presidenttinä. Vuonna 2000 häntä seurasi jo aiemminkin presidenttinä toiminut Ronald Venetiaan.


title: Jules Wijdenbosch

text: Hän on opiskellut valtiotiedettä Amsterdamin yliopistossa. Palattuaan Surinameen hän ryhtyi ottamaan aktiivisemmin osaa politiikkaan. Wijdenbosch kuuluu Surinamen kansallisdemokraattiseen puolueeseen, jota johtaa maassa valtaa 1980-luvulla pitänyt Dési Bouterse.


title: Wappinger-intiaanit

text: Wappinger-intiaanit ovat eräs Yhdysvaltain kadonneista alkuperäiskansoista. Heidän määränsä oli alun perin yli 8 000 henkeä, ja he edustivat algonkinien kieliryhmää. Heihin kuului varsinaisten wappingerien lisäksi seitsemän itsenäistä heimoa.


title: Wappinger-intiaanit

text: Eurooppalaisten maihinnousun aikaan wappingerit asuivat nykyisessä New Yorkin osavaltiossa Bronxin ja Rhinebeckin välillä Hudson-joen itäpuolella. Asuinalueet ylsivät Tanatonic-vuorille liki Connecticutin ja New Yorkin rajaa. 1600-luvun sodat ja sairausepidemiat tuhosivat suurimman osan kansasta. 1700-luvulla viimeiset wappingerit jättivät perinteiset asuinalueensa ja siirtyivät Massachusettsiin Stockbridgen mahicanien ja Pennsylvanian delawarein luo.


title: Wappinger-intiaanit

text: Italialainen Ranskan palveluksessa oleva tutkimusmatkailija Giovanni da Verrazzano purjehti Hudson-joelle 1524 ja poikkesi wappingerien kylässä. Ensitapaaminen sujui ystävällisissä merkeissä, mutta ennen lähtöään Verrazano miehistöineen yritti siepata mukaansa muutaman intiaanin.


title: Wappinger-intiaanit

text: Tämän jälkeen kului yli 80 vuotta, kunnes Englantilainen merikapteeni Henry Hudson vuonna 1609 purjehti nykyisen Manhattanin pohjoisille rannoille. Miehistön lähtiessä sumuisena aamuna veneillä tutkimaan lähialueita eksyi eräs veneistä muusta seurueesta. Sumun hälvetessä eksynyt venekunta näki lähestyvän kanootin, jossa oli wappingerejä. Merimiehet avasivat tulen, johon intiaanit vastasivat nuolin. Yksi merimiehistä sai välikohtauksessa surmansa. Vaikka tilanne rauhoittui wappingerien päälliköiden saavuttua neuvottelemaan rauhasta, ei kumpikaan osapuoli luottanut toisiinsa.


title: Wappinger-intiaanit

text: Seuraavana vuonna hollantilaisten kauppiaiden ja turkismetsästäjien alukset alkoivat purjehtia Hudson-joelle. Wappingerit eivät olleet innostuneita vieraistaan, vaan ohjasivat hollantilaiset kaupankäyntiin pohjoisten naapuriensa mahicanien maille. Hollantilaiset perustivat ensimmäisen kauppa-asemansa Fort Nassaun nykyisen eteläisen Albanyn seuduille ja aloittivat turkiskaupan mahicanien kanssa. Omalla tahollaan ranskalaisten kanssa kauppasuhteissaan epäonnistuneet irokeesit lähettivät liittokuntansa mohawkit tunnustelemaan mahdollisuuksiaan päästä mukaan Fort Nassaussa käytävään turkiskauppaan. Tilanne johti mahicanien ja mohawkien vanhojen erimielisyyksien muuttumiseen avoimeksi sodaksi vuonna 1617. Sotatilan pelästyttämät hollantilaiset jättivät kauppa-asemansa. He siirtyivät wappingerien maille ja rakensivat sinne uudisrakennuksia ja pieniä kyliä.


title: Wappinger-intiaanit

text: Vuonna 1621 Hollannin Länsi-Intian kauppakomppania (Dutch West Indian company) sai erikoisluvan perustaa Uusien-alankomaiden siirtokunnan. Vuonna 1626 siirtokunnan johtaja Peter Minuit osti Manhattanin saaren paikallisilta intiaaneilta rihkamalla, jonka arvoksi on mainittu noin 24 dollaria. Samoihin aikoihin laivat kuljettivat kymmeniä sukuja Hollannista, ja heidän asutuksensa levisivät Hudsonlaakson alimpiin osiin. Uusi-Amsterdam houkutteli siirtolaisia myös muualta kuin kotimaastaan ja uudisasutukseen liittyi skandinaaveja ja afrikkalaisia.


title: Wappinger-intiaanit

text: 1630-luvun aikana hollantilaisten ja intiaanien välille syntyneet ristiriidat kärjistyivät. Uuden-Hollannin kuvernööri Willem Kieft ei halunnut alkuperäisasukkaiden ystävyyttä, vaan alkoi maksaa näistä "tapporahaa". Ensimmäinen huomattava välikohtaus sattui 1640 Staten Islandilla, kun paikallinen wappingerien heimo nousi vastustamaan siirtolaisia, joiden karja tuhosi heidän peltonsa. Vuotta myöhemmin Kieft käytti wappingereja työvoimana linnakkeen rakentamisessa ja lupasi suojella näitä mahdollisilta mohawkien hyökkäyksiltä. Irokeesien hyökätessä wappingerit jäivät kuitenkin vaille suojelusta. Hollantilaiset kauppiaat eivät halunneet myydä heille musketeita, koska pelkäsivät aseistautuneiden wappingerien ryhtyvän kapinaan.


title: Wappinger-intiaanit

text: Talvella 1642–43 Fort Orangen hollantilaisilta kauppiailta musketteja ostanut mahicanien sotapartio hyökkäsi "Wecquasgeekiin", joka oli wappingerien suurin kylä. Hyökkääjät surmasivat osan wappinger-sotureista ja ottivat naiset ja lapset vangeiksi. Lähes 500 intiaania pakeni hollantilaisten turviin Manhattanille, jossa vaikutusvaltainen tilanomistaja David Van Vries kieltäytyi tarjoamasta pakolaisille turvapaikkaa. Kaksi viikkoa wappingerit pakoilivat metsissä, kunnes siirtyivät Hudson-joen ylitse ja asettuivat "Pavoniaan" ja Corlear's Hookiin.


title: Wappinger-intiaanit

text: Kieft valitsi kaksi erikoisryhmää ja antoi käskyn surmata Pavoniaan ja Corlear's Hookiin majoittuneet intiaanisoturit, mutta säästää naiset ja lapset. Hyökkäykset suoritettiin 23. helmikuuta 1643. Toista ryhmää johtava kapteeni Marijn Adriaensen noudatti saamiaan määräyksiä, mutta toinen ryhmä tunkeutui kersantti Rodolffin johdolla keskellä Pavoniaan ja teurasti 80 nukkuvaa intiaania sukupuoleen ja ikään katsomatta. Tämän jälkeen sotilaat toivat surmattujen päät Uuteen-Amsterdamiin, koristelivat ne ja käyttivät niitä jalkapalloina. Verilöylyssä eloonjääneet wappingerit pyrkivät Uuteen Amsterdamiin turvaan, koska eivät olleet nähneet keitä hyökkääjät olivat olleet, vaan uskoivat mahicanien olleen verityön takana. Hollantilaiset ottivat intiaanit vastaan tappamalla heidät kylmäverisesti ja heittämällä ruumiit Hudsonjokeen.


title: Wappinger-intiaanit

text: Kun tieto Pavonian tapahtumista levisi wappingerien eri heimojen kyliin, he järjestivät vastahyökkäyksen syrjäisille hollantilaisten asutusalueille ja farmeille. Vaikka kuvernööri Kieft odotti intiaanien taholta kostoa, hän yllättyi sen laajuudesta. Sota laajeni nopeasti, ja siihen osallistui wappingerien liittokunnan lisäksi kymmenkunta pientä algonkinkielistä heimoa. Wappinger-sota () kesti vuodet 1643–45. Useimmat Uuden-Amsterdamin ympärillä olevat eurooppalaisten asutukset tuhottiin, ja monet siirtolaiset, heidän joukossaan tilanomistaja Van Vries, palasivat takaisin Hollantiin.


title: Wappinger-intiaanit

text: Kieft ja noin 250 siirtolaista linnoittautui Uuden-Amsterdamin linnakkeeseen ja onnistui pitämään puoliaan lähes 1500 soturia vastaan. Välillä solmittu lyhyt rauha rikkoontui wappingerien jatkaessa kostoiskujaan. Pelastaakseen siirtokuntansa rippeet Kieft turvautui liittolaisinaan pitämiensä mohecanien ja mohawkien apuun. Kummatkaan eivät osallistuneet sotaan, mutta onnistuivat pitämään monet heimot erossa wappingerien sotaliitosta. Kieftin lähettämät viestinviejät onnistuivat keväällä 1644 palkkaamaan 150 vapaaehtoista brittisiirtolaista Connecticutista estämään intiaanikapinan leviämisen. Monien taistelujen jälkeen kirjoitettiin rauhansopimus Fort Orangessa elokuussa 1645. Yli 1600 wappingeria oli tapettu, mutta myös vastapuolen menetykset olivat suuret.


title: Wappinger-intiaanit

text: Vuonna 1655 alkaneessa sodassa wappingerit tukivat delawareja hollantilaisia vastaan. Yhteenotot jatkuivat vuoteen 1664, jolloin Uuden-Amsterdamin kuvernööri Peter Stuyvesant sai solmittua rauhan uhkaamalla myydä hollantilaisten vangitsemia intiaaninaisia Karibianmeren saarille orjiksi.


title: Wappinger-intiaanit

text: Samana vuonna brittijoukot valtasivat Uuden-Amsterdamin ja wappingerit siirtyivät tukemaan englantilaisia. Alankomaiden rooli Pohjois-Amerikassa päättyi. Hollantilaiset siirtolaiset saivat pitää kuitenkin asutuksensa. Connecticutista saapui nopeasti kasvavia määriä englantilaisia uudisasukkaita, ja wappingerien liittokunnan sekä delawarein paikalliset heimot joutuivat vetäytymään näiden tieltä. Uusi-Amsterdam muuttui New Yorkiksi.


title: Wappinger-intiaanit

text: Eurooppalaisten mukanaan tuoma isorokko vähensi wappingereiden määriä vuosina 1636, 1656 ja 1692. Vuonna 1683 wappingerit myivät maistaan 85 000 eekkeriä Hudsonlaakson eteläisistä osista. He saivat vastineeksi wambumeita, aseita, ruutia, tupakkaa, vaatteita, rommia ja olutta. Wappingerit eivät kaupankäynnin yhteydessä ymmärtäneet kaikkia sopimusten ehtoja ja luopuivat maistaan käsittämättä, että olivat menettäneet ne lopullisesti. Asian oikea tila valkeni heille myöhemmin. Suurin osa hajaantui ja yhdistyi toisiin kansoihin. Wappingerien liittokunta oli hajonnut. Englantilaiset värväsivät maattomia wappingereja joukkoonsa puolustamaan New Yorkia Uutta-Ranskaa vastaan. Yli puolet näistä wappingereista sai surmansa sotiessaan brittien puolella, jotka olivat anastaneet heidän maansa.


title: Wappinger-intiaanit

text: 1700-luvun alkupuolella malaria koetteli wappingerien harvennutta väestöä. Taudista selvinneet liittyivät Stockbridgen mahicaneihin sekä New Jerseyn ja Pennsylvanian delawareihin. Vuosisadan puoleenväliin ehdittäessä wappingerien määrä oli pudonnut muutamaan sataan. Historiantutkijat eivät ole kyenneet jäljittämään heidän vaiheitaan kovinkaan tarkasti 1600-luvun puolivälistä eteenpäin, mutta yleisesti on todettu, että he vain "katosivat pois".


title: Wappinger-intiaanit

text: Ranskalais- ja intiaanisodissa 1754-1763 wappingerit tukivat Britanniaa. Amerikan vallankumouksessa 1775-1783 wappingerit julistivat lojaalisuuttaan George Washingtonille sotien tämän joukoissa Englantia vastaan.


title: Wappinger-intiaanit

text: New Jerseyssä asuu nykyään pieni kansanryhmä, joka sanoo olevansa juuriltaan wappingereista lähtöisin. Heidät tunnetaan nimellä "Ramapo Mountain people".


title: Wappinger-intiaanit

text: New Yorkin osavaltiossa Hudson-joen itärannalla Poughkeepsien kaupungin eteläpuolella on Wappinger-niminen kaupunki ja Wappingers Falls -niminen kylä sekä Wappinger-järvi.


title: Algiers

text: Algiers voi tarkoittaa seuraavia asioita:


title: Maatia Toafa

text: Maatia Toafa (s. 1954) on tuvalulainen poliitikko, joka toimi maansa pää- ja ulkoministerinä kahteen otteeseen.


title: Maatia Toafa

text: Hän toimi varapääministerinä ennen kuin edellinen pääministeri Saufatu Sopoanga hallituksineen erosi saamansa epäluottamuslauseen vuoksi 27. elokuuta 2004. Virallisesti hän astui virkaansa 11. lokakuuta 2004, kun Sopoanga oli valittu uudelleen parlamenttiin, ja kokoonnuttiin valitsemaan uutta pääministeriä. Kuten Tuvalussa on tapana, Toafasta tuli samalla myös ulkoministeri.


title: Maatia Toafa

text: Toafaa pääministerinä seurasi 2006 Apisai Ielemia. Ielemian aikana Toafa johti maan oppositiota. Toafa valittiin uudelleen pääministeriksi vuonna 2010, kun syyskuussa valittu uusi parlamentti äänesti pääministeristä. Hän sai äänestyksessä kahdeksan ääntä viidestätoista, eli yhden äänen enemmän kuin vastaehdokas Kausea Natano. Joulukuussa sisäministeri Willy Tevali veti tukensa Toafalta, ja parlamentti äänesti epäluottamuslauseen Toafalle. Tevali valittiin hänen seuraajakseen 24. joulukuuta.


title: Mika Kottila

text: Mika Kottila (s. 22. syyskuuta 1974 Helsinki) on uransa lopettanut suomalainen jalkapalloilija. Hän oli pelipaikaltaan hyökkääjä.


title: Mika Kottila

text: Kottila edusti urallaan Malmin Palloseuraa, Helsingin Jalkapalloklubia, FC Lahtea ja Rovaniemen Palloseuraa Suomessa, Trelleborgs FF:ää Ruotsissa, SK Brannia Norjassa, sekä Hereford Unitedia Englannissa. Siirtosumma HJK:sta Branniin oli noin 500 000 euroa.


title: Mika Kottila

text: Kottila voitti kerran Veikkausliigan maalikuninkuuden, vuonna 2002. Hän pelasi maajoukkueessa 31 ottelua, onnistuen maalinteossa seitsemän kertaa. Veikkausliigassa Kottila pelasi yhteensä 204 ottelua ja teki 64 maalia. Hän voitti Suomen mestaruuden kolmesti ja Suomen Cupin kahdesti HJK:ssa. Kottila pelasi joukkueessa myös Mestarien liigan lohkovaiheessa vuonna 1998.


title: Toaripi Lauti

text: Sir Toaripi Lauti (1928 – 25. toukokuuta 2014) oli tuvalulainen poliitikko. Hän toimi vuosina 1978–1981 maansa ensimmäisenä pääministerinä. Vuonna 1981 pääministeriksi tuli Tomasi Puapua. Vuosina 1990–1993 Lauti toimi Tuvalun kenraalikuvernöörinä.


title: Rick Vaive

text: Richard Claude "Rick" Vaive (s. 14. toukokuuta 1959 Ottawa, Ontario) on kanadalainen entinen ammattilaisjääkiekkoilija, pelipaikaltaan oikea laitahyökkääjä.


title: Rick Vaive

text: Ennen ammattilaisuraansa Vaive pelasi vuosina 1976–1978 kaksi kautta Castors de Sherbrooken riveissä LHJMQ-junioriliigassa. Ensimmäisellä LHJMQ-kaudellaan Vaive teki runkosarjassa 110 tehopistettä 67:ssä ottelussa, 51 maalia ja 59 maalisyöttöä, ja pudotuspeleissä 23 pistettä 18:ssa ottelussa, 10 maalia ja 13 maalisyöttöä. Hän ansaitsi kauden päätteeksi LHJMQ:n vuoden tulokkaan palkinnon Trophée Michel Bergeronin. Toisella kaudellaan hän teki 155 tehopistettä 68:ssa runkosarjaottelussa, 76 maalia ja 79 maalisyöttöä, ja 12 pistettä yhdeksässä pudotuspeliottelussa, kahdeksan maalia ja neljä maalisyöttöä. Toisella kaudellaan Sherbrookessa hän sijoittui LHJMQ:n runkosarjan pistepörssissä viidenneksi, maalipörssissä kolmanneksi ja syöttöpörssissä hän sijoittui jaetulle sijalle yhdeksän.


title: Rick Vaive

text: Vaive teki ammattilaisdebyyttinsä vuonna 1978 Birmingham Bullsissa WHA-liigassa. Hän keräsi Bullsin riveissä 59 tehopistettä 75:ssä runkosarjaottelussa, 26 maalia ja 33 syöttöpistettä, ja oli näin seuransa paras pistemies. Jäähyminuutteja hänelle kertyi 248, joka oli tuolla kaudella eniten koko liigassa.


title: Rick Vaive

text: WHA kuopattiin kauden 1978–1979 jälkeen ja Vaive sai vuonna NHL-varauksen Vancouver Canucksiin, joka varasi hänet numerolla viisi varaustilaisuuden ensimmäisellä kierroksella. Hän debytoi NHL:ssä lokakuussa 1979 ottelussa, jossa Canucks kohtasi St. Louis Bluesin.


title: Rick Vaive

text: Vaive pelasi Canucksissa vain vajaan kauden ennen siirtoa Toronto Maple Leafsiin helmikuussa 1980. Maple Leafsiin siirtyi kaupassa Vaiven lisäksi Bill Derlago ja toiseen suuntaan lähtivät Dave "Tiger" Williams ja Jerry Butler. Maple Leafsissä Vaive pelasi kauden 1979–1980 lopun ja seitsemän seuraavaa täyttä kautta. Hänen uransa pisteiden valossa parhaita kausia olivat kaudet 1981–1982, 1982–1983 ja 1983–1984. Ensiksi mainitulla hän teki 89 tehopistettä 77:ssä ottelussa, 54 maalia ja 35 syöttöpistettä, toisella 79 pistettä 78:ssa runkosarjaottelussa, 51 maalia ja 28 syöttöpistettä, ja viimeksi mainitulla 93 tehopistettä 76:ssa ottelussa, 52 maalia ja 41 syöttöpistettä. Hän oli näillä kolmella kaudella ja myös kaudella 1984–1985, jolla hän teki 35 maalia ja antoi 33 maaliin johtanutta syöttöä 72:ssa ottelussa, Maple Leafsin paras maalintekijä. Vaive on ensimmäinen yli 50 maalia yhden runkosarjakauden aikana tehnyt pelaaja Maple Leafsin historiassa ja hänen uransa paras maalilukema yhden kauden aikana, 54, on Maple Leafsin seuraennätys. Hän oli myös kolmesti Maple Leafsin paras pistemies, kausilla 1981–1982, 1983–1984 ja 1984–1985. Vaive toimi neljän vuoden ajan Maple Leafsin kapteenina, tammikuusta 1982 helmikuuhun 1986.


title: Rick Vaive

text: Syyskuussa 1987 Maple Leafs kauppasi Vaiven, Steve Thomasin ja Bob McGillin Chicago Blackhawksiin vaihdossa Ed Olczykiin ja Al Secordiin. Vaive pelasi Blackhawksissa puolitoista kautta ja teki ainoalla täydellä Blackhawks-kaudellaan 69 pistettä, 43 maalia ja 26 syöttöpistettä, 76:ssa runkosarjaottelussa. Blackhawks kauppasi Vaiven Buffalo Sabresiin 26. joulukuuta 1988 vaihdossa Adam Creightoniin. Sabres-vuodet olivat Vaivelle pisteiden valossa hänen NHL-uransa heikoimpia. Kaudella 1991–1992 Vaive pelasi ensimmäistä kertaa urallaan farmisarjassa, Rochester Americansissa AHL-liigassa. Syyskuussa 1992 hän teki vapaana agenttina sopimuksen Vancouver Canucksin kanssa, mutta pelasi koko seuraavan kauden AHL:ssä Vancouverin silloisessa farmiseurassa Hamilton Canucksissa. Pelaamisen lisäksi hän toimi Hamiltonissa myös apuvalmentajana. Vaive lopetti ammattilaisuransa vuonna 1993.


title: Rick Vaive

text: Vaive pelasi NHL-urallaan 876 runkosarjaottelua, joissa hän teki yhteensä 788 tehopistettä, 441 maalia ja 347 syöttöpistettä. Hän pelasi myös 54:ssä NHL:n pudotuspeliottelussa, joissa hän teki 27 maalia ja antoi 16 maaliin johtanutta syöttöä. Vaive hallitsi myös kovan fyysisen pelin, mistä kertovat myös hänen jäähylukemansa etenkin NHL-uran alkupuolelta. Vaivelle kertyi NHL:ssä 1445 jäähyminuuttia runkosarjassa ja 111 pudotuspeleissä.


title: Rick Vaive

text: Vaive edusti Kanadaa kahdesti aikuisten jääkiekon maailmanmestaruuskilpailuissa, vuosina 1982 ja 1985. Vuoden 1982 MM-kilpailuissa hän oli voittamassa pronssia ja vuoden 1985 MM-kilpailuissa hopeaa.


title: Rick Vaive

text: Pelaajauransa jälkeen Vaive on toiminut pitkään jääkiekkovalmentajana. Vuodesta 1993 vuoteen 1998 hän toimi ECHL-seura South Carolina Stingraysin päävalmentajana ja johdatti seuran vuonna 1997 liigan mestaruuteen. Vuodesta 1998 vuoteen 2000 hän toimi päävalmentajana AHL-seura Saint John Flamesissä ja kaudella 2000–2001 OHL-seura Mississauga Ice Dogsissa. Kaudella 2004–2005 hän toimi Major League Hockey Ontario Senior AAA -liigassa pelaavan Dundas Real McCoysin päävalmentajana. Ennen Real McCoysin päävalmentajuutta Vaive oli pelannut seuran riveissä kahdella kaudella.


title: Salapoliisi Asko Kukkonen

text: Asko Kukkonen on Cotton-kirjailija Timo Surkan luoma kuvitteellinen hahmo. Hän on kala- ja metsämies, joka hallitsee myös nykytekniikan. Vuonna 2002 seikkailunsa aloittanut Asko Kukkonen on entinen suojelupoliisin tutkija, joka on toiminut myös luennoitsijana ja kouluttajana Poliisiammattikorkeakoulussa, avustajana Helsingin kihlakunnan poliisilaitoksen tekniikkakeskuksessa ja useissa viranomaisten edustamissa laitoksissa.


title: Salapoliisi Asko Kukkonen

text: Kukkonen on kuriton sekä yleisistä käskyistä ja kielloista piittaamaton. Hän suhtautui aktiiviaikanaan äärimmäisen kielteisesti esimiehiin ja auktoriteetteihin. Toistuvista kehotuksista ja komennoista huolimatta hän kieltäytyi kantamasta virka-asetta ja jätti aseenkantolupansa uusimatta. Hän lopetti virkavallan avustamisen vuonna 1999 ja muutti pääkaupunkiseudulta Konneveden mökilleen. Kukkonen harrastaa kalastusta ja erämaavaellusta.


title: Salapoliisi Asko Kukkonen

text: Kukkonen ei ole mikään yksityisetsivä, mutta koska hän tuntee erittäin paljon ihmisiä ympäri maata, häneltä saattaa pyytää apua yhtä lailla kiristetty kuin kiristäjä, vainottu tai murhamies tai vaikka mökkiläinen joka haluaa selvittää, kuka on litistänyt veneellään hänen katiskansa. Hän saattaa joutua pelastamaan eksyneitä Lapissa tai tutkimaan tietovuotoa ylikansallisessa tamponifirmassa. Kukkosen harkinnassa on, minkä hän katsoo moraaliksi tai oikeamielisyydeksi. Hänen mielestään epäpätevyys, kestotyperyys ja korkea virka ovat maailman hirvittävin yhdistelmä. Gaalaillallisilla häntä ei näy, sillä mieluummin hän valitsee kulloisenkin kaupungin huonomaineisimman räkälän, jossa ei istu pelkkiä ihmisen kuoria.


title: Salapoliisi Asko Kukkonen

text: Kukkosen seikkailun kaavaan kuuluu useimmiten vähintään yksi MacGyver-tyyppinen selviytyminen täpärästä tilanteesta käsillä olevien tarvekalujen avulla. Hänellä on lähes aina mukanaan korvaamattomat eräliivinsä, joista löytyy esineitä koukkuviilasta ensiapuvälineisiin ja lukkosulasta kynälamppuun. Kukkonen on seikkaillut ja tavannut todellisen elämän henkilöitä ainakin Helsingin, Espoon, Turun, Tampereen, Ahvenanmaan, Oulun, Raahen, Kajaanin, Kainuun Vuokkijärven, Jyväskylän, Kuopion, Iisalmen, Kuusamon, Kittilän, Rukatunturin ja muiden tuntureiden lisäksi paikkakunnilla, joiden nimet on erinäisistä syistä jätetty tarinoissa kokonaan mainitsematta.


title: Salapoliisi Asko Kukkonen

text: Kukkonen on Paavo Lipposen näköinen ja kokoinen mörökölli. Hän käyttää nyrkkejään hyvin harvoin, sillä yleensä riittää painiote tai se, että Kukkonen istuu hänen mielestään epämiellyttävän ihmisen päälle. Kielenkäyttö Kukkosissa on asteen verran ronskimpaa kuin Jerry Cottoneissa.


title: Salapoliisi Asko Kukkonen

text: Kiiminkiläinen Musiikki-Mainos Ky on julkaissut Kukkosta omana lehtenään ja Jerry Cottonin jatkosarjana vuodesta 2002 lähtien. Vuoden 2004 Retorinen ryöstö -kokoelman tarinassa "Vain motiivi puuttuu" tapahtui harvinainen crossover, kun Kukkonen kohtasi Eero Pasasen dekkareiden hahmon, rikostarkastaja Martti Konosen.


title: Päämies–agentti-ongelma

text: Päämies–agentti-ongelmalla (myös esimies–alainen-ongelma) tarkoitetaan taloustieteessä tilannetta, jossa päämies palkkaa agentin toimimaan puolestaan epätäydellisen tai epäsymmetrisen informaation vallitessa. Tyypillinen esimerkki on työnantaja, joka ei pysty valvomaan, kuinka paljon tai tehokkaasti työntekijä tekee töitä. Päämies yrittää saada alaisensa toimimaan tahtomallaan tavalla: työskentelemään parhaan kykynsä mukaisesti yrityksen etua ajaen ja ottamaan oikeita riskejä. Yksi ratkaisu on tehdä alaisesta yrityksen omistaja, jolloin tällä on aito kannustin toimia yrityksen parhaaksi. Motivointiongelma voidaan siis yrittää ratkaista tehokkuuspalkkaus- ja voitonjakojärjestelmillä.


title: Päämies–agentti-ongelma

text: Päämies–agentti-ongelmaa analysoidaan peliteorian avulla.


title: Dennis Weaver

text: William Dennis Weaver (4. kesäkuuta 1924 Joplin, Missouri – 24. helmikuuta 2006 Ridgway, Colorado) oli yhdysvaltalainen näyttelijä, joka tuli tunnetuksi muun muassa televisiosarjasta "Sheriffi McCloud". Sarjaa tuotettiin Yhdysvalloissa 1970–1977. Tätä ennen hän näytteli televisiosarjassa "Gunsmoke" (1955–1975), josta sai suorituksestaan Emmy-palkinnon vuonna 1959.


title: Dennis Weaver

text: Dennis Weaver näytteli 1955 elokuvassa "Toko-rin sillat" ("The Bridges at Toko-Ri") pikkuroolissa tiedustelu-upseeria. Pieni rooli hänellä oli myös Orson Wellesin elokuvassa "Pahan kosketus" ("The Touch of Evil") vuodelta 1958. Vuonna 2005 hän teki ääniroolin TV-sarja Simpsoneihin (jakso "Viimeinen lännensankari"). Weaverin tunnetuin elokuvarooli on Steven Spielbergin 1971 ohjaamassa varhaisessa elokuvassa "Kauhun kilometrit" ("Duel"), jossa hän esitti pääroolia.


title: Dennis Weaver

text: Weaver lauloi myös jonkin verran ja vieraili Suomessakin vuosina 1977 ja 1985. Ensimmäisellä vierailulla Seura-lehti lahjoitti hänelle kanteleen.


title: Dennis Weaver

text: Dennis Weaver kuoli vuonna 2006 syöpään 81-vuotiaana.


title: Alexanderin tauti

text:
Alexanderin tauti on hyvin harvinainen leukodystrofia-tauteihin eli aivojen valkoainehäiriötauteihin kuuluva, etenevä aineenvaihdunnan ja hermoston sairaus. Etenevä myeliinikato, joka aiheuttaa hermotulehduksen ja jättiaivoisuuden, sekä vaikeutuva lihasjäykkyys ovat kehitysvammaisuuden ohella Alexanderin taudin keskeiset ominaisuudet. Patologi W. Stewart Alexander kuvasi taudin ensimmäisenä vuonna 1949, jonka jälkeen taudista on vuoteen 2004 mennessä raportoitu vajaat 300 kertaa.
Alexanderin taudin arvioidaan olevan autosomi-kromosomin kautta vallitsevasti periytyvä, mutta myös muunlaista periytymistä sekä sattumanvaraisesta geneettisestä mutaatiosta johtuvia tapauksia esiintyy. Geenimuutoksia on todettu 17. ja 11. kromosomissa.


title: Alexanderin tauti

text: Alexanderin taudista tunnetaan kolme tyyppiä, joista ensimmäisessä, infantiilissa muodossa, sairaus puhkeaa yleensä jo puolen vuoden iässä ja johtaa jo muutaman vuoden kuluessa ennenaikaiseen kuolemaan. Sairastuneet ovat enimmäkseen miehiä.


title: Alexanderin tauti

text: Infantiilissa muodossa ilmeneviä oireita ovat viivästynyt psykomotorinen kehitys, lihashalvaukset, kehitysvammaisuus, epileptiset kouristuskohtaukset ja jättiaivoisuus sekä vesipäisyys eli hydrokefalia. Alexanderin tautia sairastavilla kallo on poikkeuksellisen suuri.


title: Alexanderin tauti

text: Taudin nuoruusiässä ilmenevässä (juveniilissa) sairaustyypissä tauti puhkeaa 7-14 vuoden iässä. Tällöin psykomotorinen kehitys hidastuu ja liikkeet vaikeutuvat tasapainohäiriön eli ataksian ja lihasjäykkyyden vuoksi. Kasvot halvautuvat ja puheääni on nasaalinen. Silmäluomet ovat riippuvat, kieli on alikehittynyt ja lihakset veltot. Infantiilissa muodossa ilmennyttä psyykkistä kehitysvammaisuutta vastaa juveniilissa muodossa varhainen dementia. Aikuisiällä puhkeavan sairauden oireisto on samantapainen kuin nuoruusiän oireisto.


title: Alexanderin tauti

text: Kansainvälisessä tautiluokituksessa ICD-10 sairaus luokitellaan ryhmään G37.8.